Ana səhifə > Herbal maye ekstraktı\nDamotu Mayesi Cövhəri, 2 fl oz (30 mL) Damcısalan Şüşə\nSiyahı qiyməti: AZN ман 19.32\nBizim qiymət: AZN ман 14.45 (25% Endirim)\nSiz qənaət edirsiniz: AZN ман 4.87\nDamotu ekstraktı (Leonurus cardiaca) (havalı) 2 ml *\nDigər inqrediyentlər : Saflaşdırılmış su, Etil spirti (10-20%), Bitki qliserini\nXƏBƏRDARLIQ: Hamilə qadınlar və ya uşaq əmizdirən analar tərəfindən istifadə üçün nəzərdə tutulmayıb. Əgər hər hansı dərman qəbul edirsinizsə və ya hər hansı xəstəliyiniz varsa, istifadə etməzdən əvvəl həkiminizdən məsləhət alın. Hər hansı bir mənfi reaksiya yaranarsa, dərhal bu məhsuldan istifadəni dayandırın və həkiminzdən məsləhət alın. 18 yaşına çatmamış şəxslər tərədindən istifadə üçün nəzərdə tutulmayıb. Xarici möhür zədələnmiş və ya yoxdursa, istifadə etməyin. Uşaqların əli çatmadığı yerdə tutun. Otaq temperaturunda saxlayın. Həddindən artıq isti yerdən uzaq tutun. İstifadədən əvvəl yaxşıca çalxalayın.\nZeytun Yarpağı Mayesi Cövhəri Alkoqolsuz, 2 fl oz (59 mL) Damcısalan Şüşə\nSuper Sevgi Ağacı Maks 2300 mq Mayesi Cövhəri, 2 fl oz (59 mL) Damcısalan Şüşə, 2 Damcısalan Şüşələr\nSuper Sevgi Ağacı Maks 2300 mq Mayesi Cövhəri, 2 fl oz (59 mL) Damcısalan Şüşə


Neftin məqbul qiyməti...\nBir barelin mövcud qiyməti hazırda iqtisadi tarazlığa dəstək verir\nMay ayında Azərbaycanın ixrac etdiyi neftin qiyməti ən aşağı səviyyəyə düşsə də, “qara qızıl”ın cari ilin ilk 5 ayında formalaşan orta qiyməti məqbul səviyyədədir.\nSOCAR-ın məlumatlarının təhlili göstərir ki, mayda Azərbaycanın ixrac etdiyi mənfəət neftinin orta qiyməti 51,3 dollar səviyyəsində olub. Bu il ərzində ən yüksək qiymət fevralda qeydə alınıb və orta ixrac qiyməti 56,2 dollar təşkil edib. Fevraldakı maksimum göstərici ilə müqayisədə mayda satılan neftin qiyməti 4,9 dollar və ya 8,71 faiz azalıb.\nSon 3 ayda aylıq ixrac qiymətlərinin azalması 2017-ci ilin 5 aylıq orta ixrac qiymətinin də aşağı düşməsinə də səbəb olub. Belə ki, yanvar-may dövründə ixrac neftinin orta qiyməti təxminən 53,7 dollar təşkil edib.\nXatırladaq ki, apreldə ixrac neftinin dəyəri təxminən 53,6 dollar, martda 52,3 dollar, yanvarda 55 dollar olmuşdu.\nSon aylar neftin ixrac qiymətinin azalmasına baxmayaraq orta qiymət səviyyəsi proqnoz qiymətdən xeyli yüksəkdir. Azərbaycan hökumətinin 2017-ci il üçün hazırladığı dövlət büdcəsinin layihəsində proqnoz qiymət kimi 40 dollar götürülüb. Proqnoz qiymət əsasında həm dövlət büdcəsinin vergi gəlirləri, həm də Dövlət Neft Fondunun ümumi gəlirləri hesablanıb.\nDövlət büdcəsinin layihəsinə əsasən, əgər neftin orta qiyməti 40 dollar olarsa, neft sektorundan vergi gəlirləri 1,84 milyard manat olacaq. Bu qiymətlə Dövlət Neft Fondunun (ARDNF) gəlirləri isə 8,37 milyard manat proqnozlaşdırılır. Ümumilikdə bu il dövlət büdcənini neftdən gəlirləri 7,94 milyard həcmində hesablanıb. Bunun 6,1 milyard manatı Neft Fondundan transfert, qalanı neft sektorundan alınan vergilərdir. Neft Fondundan transfertin məbləği neft qiymətindən asılı deyil. Transfert məbləği sabitdir, o neftin ucuzlaşmasından, yaxud bahalaşmasından asılı olmayaraq büdcəyə köçürüləcək.\nHesablamalara əsasən, əgər neftin orta qiyməti 10 dollar yüksələrsə, dövlət büdcəsinin və Neft Fondunun gəlirləri daha 3 milyard manat artacaq. O cümlədən dövlət büdcəsinin vergi gəlirlərinin ən azı 500-600 milyon manat artması gözlənilir.\nNeftin bahalaşması ARDNF-nin gəlirlərinə daha güclü təsir edəcək. 2017-ci ildə Neft Fondunun gəlirləri 8,37 milyard manatdır və əgər orta qiymət 50 dollar həddində olarsa, gəlirlərin həcmi 10 milyard manatı ötəcək.\nNeftin orta qiymətinin proqnoz qiymətdən yüksək olması Neft Fondunun xərclərinin də azalmasına əsas yaradır. Bu il Fondun xərclərinin daha çox hissəsi (7,5 milyard manat) makroiqtisadi sabitliyin təmin edilməsi məqsədilə Mərkəzi Banka transfert edilməlidir. Bahalaşan neft makroiqtisadi sabitliyin daha asanlıqla təmin edilməsinə şərait yaratdığından ehtimal edilir ki, hökumət Mərkəzi Banka qeyd edilən məbləğdə maliyyə dəstəyi verməyəcək.\nMəlumdur ki, iqtisadiyyatımızın neft qiymətlərindən asılılıq dərəcəsi hələ də çox yüksəkdir. Neftin qiyməti Azərbyacanın ixracının həcmini müəyyənləşdirir, dövlət büdcəsinin xərclərinə dolayı təsir edir. “Qara qızıl”ın dəyərinin proqnoz qiymətdən yüksək olması o deməkdir ki, Azərbaycanın ixracı artacaq, dövlət büdcəsində nəzərdə tutulan gəlirlər artıqlaması ilə təmin ediləcək, dövlət büdcəsinin xərclərinə qənaət olmayacaq, planlaşdırılan bütün xərclər icra olunacaq.\nNeft bahalaşmaqla Azərbaycanın tədiyə balansında da müsbət dəyişikliklər yaradır. Mərkəzi Bankının sədri Elman Rüstəmov deyib ki, cari ilin ilk rübünün yekunlarına görə, Azərbaycanın cari əməliyyatlar balansında 380 milyon dollar həcmində profisit yaranıb. Bu, cari əməliyyatlar balansında iki illik kəsirdən sonra ilk profisitdir (“Report”).\nRüstəmovun sözlərinə görə, cari hesab ilin sonunda müsbət saldoya malik olacaq: “Neftin hazırkı qiymərlərində və cari idxal-ixrac trendlərində cari hesabın müsbət saldoya malik olacağını, onun bir qədər də artacağını proqnozlaşdırırıq?.\nSadalanan müsbət dəyişikliklərə bahalaşan neft əsas yaradır. Buna görə də neftin orta qiymətinin proqnoz qiymətdən ən azı 10 dollar yüksək olması makroiqtisadi sabitlik məqsədilə nəzərdə tutulan ayırmaların nəzərəçarpacaq dərəcədə azaldılmasına kömək edəcək.\nQeyd edilən müsbət nəticələrin qalıcı olması üçün neftin bahalaşması ilə yanaşı dollar/manat məzənnəsinin proqnozlaşdırılan həddən aşağı düşməməsi də vacibdir. 2017-ci il üçün dollar/manat kursunda proqnozlaşdırılan hədd 1,74-1,75-dir.\nHazırkı şərtlərlə məzənnənin möhkəmlənməsi riski zəifləmə riskindən böyükdür. Bu hal sevindirici olsa da, onun baş verməsinə imkan yaradılmamalıdır. Əgər manatın bahalaşmasına imkan yaradılarsa, o halda dövlət büdcəsinin vergi gəlirləri azalacaq, Neft Fondunun xarici valyutada xərcləri isə artacaq. Eyni zamanda cari əməliyyatlar balansında yenidən kəsirin baş verməsi ehtimalı güclənəcək.\nBuna görə də cari dollar manat kursunun 1,7 səviyyəsində qorunması məqbuldur. Artıq iki aydır ki, dollar manat kursu 1,702 həddində sabitləşib. İlin sonuna qədər kurs bu səviyyədə qalarsa orta illik məzənnə 1,72-1,73 həddində olacaq ki, bu da manat ifadəsində həm dövlət büdcəsinin gəlirlərinin artmasına, həm də Dövlət Neft Fondunun gəlirlərin artmasına, xərclərinin isə azalmasına şərait yaradacaq.


8 Dekabr 2021 16:18 (UTC+04:00)\n“Ermənistan tərəfindən mina xəritələri təqdim edilsə belə doğruluq ehtimalı çox aşağıdır. Qarşı tərəf bunu əllərində olan xəritənin bundan ibarət olduğunu deməklə məsələdən yayınmağa çalışırlar”. Bu fikirləri SİA-ya açıqlamasında politoloq Züriyə Qarayeva deyib.\nPolitoloq qeyd edib ki, müharibə qaydalarına görə, basdırılan minalar xəritələrdə öz əksini tapır: “Bu həm qarşı tərəfə təqdim edilmək üçün, həm də həmin bölgədə müharibə bitdikdən sonra özlərinin təhlükəsizliyi üçün, eyni zamanda basdırılan minaların sonradan yerinin dəyişdirilməsi üçün mütləq şəkildə icra olunur”.\nZ.Qarayeva vurğulayıb ki, Ermənistan tərəfi digər məsələlərdə olduğu kimi mina xəritələrində də sabotaja cəhd edir: “Düşünürəm ki, həmin xəritələrə qarşı yalnız 16 noyabr diversantlarının təhvil verilməsi düzgün addımdır. Qarabağda tutulan terrorçular daha ciddi məsələlərdə barter obyekti olmalı, o zamana qədər isə həmin diversantların taleyi ilə bağlı qərarın öz ölkəmizə aid olduğu mesajı verilməlidir. Qarabağ Azərbaycan ərazisi olduğu üçün həbs edilən cinayətkarların da taleyini Azərbaycan qanunvericiliyi müəyyən edə bilər”.


Məhbusların koronavirusa yoluxması xəbərləri ilə bağlı rəsmi açıqlama - MINVAL.INFO\n“Bunlar tamamilə yalan məlumatlardır. Penitensiar müəssisələrdə əvvəllər də bildirdiyimiz kimi, kompleks profilaktik-maarifləndirici tədbirlər həyata keçiririk. Bir sözlə, biz müəsissələrdə bütün tədbirləri davam etdiririk. Koronavirusla bağlı hər hansı bir, hətta ehtimal olunan belə bir hal baş verməyib. Görülmüş qabaqlayıcı tədbirlər nəticəsində, son günlər ərzində ümumiyyətlə həkimlərə müraciət halları demək olar ki, minumuma endirilib.\nYəni bu məsələlər tam ciddi nəzarət altındadır. Hətta bizim hər bir əməkdaşımız xidmətə çıxanda nəzarət buraxılış məntəqəsində yoxlanılır. Onlar işə qoruyucu maskalarla gəlirlər, hərarətləri ölçülür. Bütün lazımi tədbirlər həyata keçirilir və belə də davam etdirilir. Şükür ki, bununla bağlı hər hansı ciddi problemimiz yoxdur”, – deyə M.Sadıqov qeyd edib.\nTarix: 2020/03/26 11:58


Ana səhifə » Qəzetin pdf formatı\t» Milli Məclisdə 2020-ci ilin büdcə layihəsinin müzakirəsinə başlanılıb\nNoyabrın 12-də Milli Məclisin növbəti iclası keçirilib. İclasda “Azərbaycan Respublikasının 2020-ci il dövlət büdcəsi haqqında” qanun layihəsi və büdcə zərfinə daxil olan digər qanun layihələri müzakirəyə çıxarılıb. Azərbaycan Respublikasının Baş Naziri Əli Əsədov və hökumətin üzvləri iclasda iştirak ediblər.\nİclası Milli Məclisin Sədri Oqtay Əsədov açaraq gündəliyi təqdim edib. İclasın gündəliyinə 11 məsələ daxildir. O.Əsədov bildirib ki, Azərbaycan Prezidenti İlham Əliyevin həyata keçirdiyi uğurlu siyasət nəticəsində ölkə iqtisadiyyatının bütün sahələrində inkişaf müşahidə olunur. Onun sözlərinə görə, bu gün ölkəmizdə mühüm struktur islahatları həyata keçirilir. Dünya Bankının son hesabatında Azərbaycan dünyanın 20 ən islahatçı ölkəsi sırasında yer alıb. Azərbaycanda ardıcıl həyata keçirilən islahatlar iqtisadi potensialı daha da möhkəmləndirib.\n“2020-ci ilin büdcə zərfi ölkə iqtisadiyyatındakı müsbət dəyişiklikləri dolğun əks etdirir. Ötən 9 ayda ÜDM 2,5 faiz artıb, qeyri-neft sənayesi sürətlə artıb. Oktyabrın 15-də keçirilən iqtisadi müşavirədə də qeyd edildiyi kimi, qeyri-neft sektoru üzrə həyata keçirilən işlər bu sahədə artıma səbəb olub. Azərbaycanın strateji valyuta ehtiyatları 48 milyard dolları ötüb. Cari ilin 9 ayında əhalinin gəlirləri 8,9 faiz artıb, inflyasiya 2,6 faiz təşkil edib ki, bu da əhalinin rifah halını daha da yaxşılaşdırıb”, - deyə Milli Məclisin Sədri vurğulayıb.\nÇıxış edən parlamentin İqtisadi siyasət, sənaye və sahibkarlıq komitəsinin sədri Ziyad Səmədzadə bildirib ki, illər keçdikcə Azərbaycan dövləti Prezident İlham Əliyevin rəhbərliyi ilə öz büdcə parametrlərinin daha da yaxşılaşdırılması üçün tədbirlər görür. Büdcə layihəsi “Büdcə sistemi haqqında” qanuna uyğun olaraq vaxtında Milli Məclisə təqdim edilib. 2020-ci ilin büdcəsi Azərbaycanın müstəqillik tarixində ən irihəcmli büdcədir. “Son illərdə ölkədə aparılan islahatlar, xüsusilə də “kölgə” iqtisadiyyatı ilə bağlı aparılan mübarizə öz nəticələrini verir. Bu nəticələri vergi və gömrük daxilolmalarında aydın görürük”, - deyən Z.Səmədzadə söyləyib ki, 2019-cu ilin 9 ayı ərzində ÜDM-in nominal artımı 1,2 faiz, qeyri-neft sektoru üzrə 7,6 faiz olduğu halda, vergi daxilolmalarının artım tempi 5,7 faiz təşkil edib: “O cümlədən qeyri-neft sektoru üzrə 12,6 faiz təşkil edib”.\nKomitə sədri deyib ki, 2019-cu ilin müvafiq dövründə proqnozun icrası ümumilikdə 104,9 faiz, neft sektoru üzrə 95,9 faiz, qeyri-neft sektoru üzrə isə 109,5 faiz yerinə yetirilib: “Cəmi aktiv ƏDV ödəyicilərinin sayı 1 yanvar 2019-cu illə müqayisədə 1 noyabr 2019-cu il tarixinə 32,9 faiz artıb”.\nDaha sonra Maliyyə naziri Samir Şərifov çıxış edib. S.Şərifov bildirib ki, 2020-ci ilin icmal və dövlət büdcələrinin layihələri Prezident İlham Əliyevin müəyyən etdiyi iqtisadi və sosial inkişaf prioritetləri, büdcə sistemi haqqında qanunvericiliyin tələbləri, qlobal iqtisadiyyatda gedən proseslər, onların ölkə iqtisadiyyatına mümkün təsirləri, o cümlədən İqtisadiyyat Nazirliyinin ortamüddətli dövrdə iqtisadi və sosial inkişafa dair proqnozları, habelə dövlət maliyyə sisteminin orta və uzunmüddətli dövrdə qarşısında duran çağırışlar nəzərə alınmaqla hazırlanıb. Gələn ilin büdcəsinin əsas parametrləri barədə məlumat verən S.Şərifov bildirib ki, 2020-ci ilin icmal büdcəsinin gəlirləri 27 milyard 533 milyon manat təşkil edəcək. İcmal büdcə xərclərinin yuxarı həddi 29 milyard 488 milyon manat olacaq ki, bu da 2019-cu illə müqayisədə 2 milyard 117 milyon manat və ya 7,7 faiz çoxdur. İcmal büdcənin kəsiri 1 milyard 955 milyon manat və ya proqnozla nəzərdə tutulan ümumi daxili məhsulun 2,3 faizinə bərabər olacaq. 2020-ci il dövlət büdcəsinin gəlirləri ümumi daxili məhsulun 29 faizi həcmində olmaqla nominal ifadədə 24 milyard 135 milyon manat nəzərdə tutulur ki, bu da cari illə müqayisədə 967 milyon manat və ya 4,2 faiz çoxdur. Dövlət büdcəsinin gəlirlərinin tərkibində neft gəlirləri 56,1 faiz və ya 13,5 milyard manat, qeyri-neft gəlirləri 43,9 faiz və ya 10,6 milyard manat nəzərdə tutulur. Cari illə müqayisədə xüsusi çəki nisbətində neft gəlirləri 3 faiz bənd azalıb, müvafiq olaraq qeyri-neft gəlirlərinin xüsusi çəkisi isə 3 faiz bənd artıb. Vergi orqanlarının xətti ilə dövlət büdcəsinə 7 milyard 875 milyon manat daxilolma nəzərdə tutulur ki, bu da cari illə müqayisədə 559 milyon manat və ya 7,6 faiz çoxdur. Gömrük orqanlarının xətti ilə büdcəyə 4 milyard manat, yəni 2019-cu ilə nisbətən 298 milyon manat və ya 8 faiz çox vəsait daxil olması proqnozlaşdırılır. Növbəti ildə Dövlət Neft Fondundan dövlət büdcəsinə 11 milyard 350 milyon manat və ya cari illə müqayisədə 14,3 milyon manat az transfer nəzərdə tutulur. 2020-ci il dövlət büdcəsinin xərcləri ümumi daxili məhsulun 32,3 faizi səviyyəsində və ya 26 milyard 914 milyon manat nəzərdə tutulur ki, bu da cari illə müqayisədə 1 milyard 724 milyon manat və ya 6,8 faiz çoxdur.\nNazir qeyd edib ki, 2020-ci il dövlət büdcəsində elm, təhsil, səhiyyə, sosial müdafiə və sosial təminat, mədəniyyət, incəsənət, informasiya, bədən tərbiyəsi, gənclər siyasəti və bu qəbildən olan digər fəaliyyət xərcləri üçün 8402,3 milyon manat vəsait nəzərdə tutulub. Əhalinin sosial təminatının yaxşılaşdırılması ilə əlaqədar Prezident İlham Əliyev tərəfindən bir sıra mühüm addımlar atılıb. Bu işlər 2020-ci ildə də davam etdiriləcək. 2020-ci ilin dövlət büdcəsini səciyyələndirən əsas amillərdən biri də sosialyönümlü xərclərin əhəmiyyətli dərəcədə artırılmasıdır. Növbəti ildə büdcədə sosial təminatla bağlı əhəmiyyətli artım olacaq. 2020-ci ildə dövlət büdcəsindən maliyyələşən təşkilatlar da daxil olmaqla, əməkhaqlarının artımı gözlənilir.\nNazir bildirib ki, bu illə müqayisədə növbəti ildə elm xərclərinə 42,1 faiz, təhsil xərclərinə 38,3 faiz, səhiyyə xərclərinə 31,3 faiz, sosial müdafiə və sosial təminat xərclərinə 31,1 faiz, mədəniyyət, informasiya, bədən tərbiyəsi və gənclər siyasətinə 29,3 faiz, müdafiə və hüquq- mühafizə orqanlarının saxlanması xərclərinə 22,5 faiz çox vəsait nəzərdə tutulub. Dövlət büdcəsinin 10 milyard 210 milyon manatı konkret proqram və tədbirlərin maliyyələşdirilməsinə yönəldiləcək. Müdafiə və təhlükəsizliyin təmin edilməsi, məhkəmə hakimiyyəti, o cümlədən hüquq-mühafizə orqanları, prokurorluğun saxlanması xərcləri üçün 5 milyard 827 milyon manat vəsaitin ayrılması nəzərdə tutulur. Hərbi qulluqçuların mənzillə təmin olunması, əhalinin güzəştli şəkildə mənzil əldə etməsi, ipoteka kreditləri ilə dəstəklənən məsələlərə də maliyyənin ayrılması nəzərdə tutulub. Bu tədbirlərin maliyyələşdirilməsi üçün 245 milyon manat vəsait ayrılacaq.\nSonra çıxış edən İqtisadiyyat naziri Mikayıl Cabbarov bildirib ki, gələn il neft-qaz sənayesi ilə yanaşı, qeyri-neft sektorunda da əhəmiyyətli artım gözlənilir. Həyata keçirilən kompleks tədbirlər nəticəsində 2020-ci ildə qeyri-neft sahəsində 8,8 faiz artım proqnozlaşdırılır. Nazir qeyd edib ki, növbəti ildə qeyd olunan proqnozların reallaşdırılması üçün biznes mühitinin yaxşılaşdırılması, sahibkarlıq sahəsində yoxlamaların dayandırılması və digər addımların davam etdirilməsi önəmlidir. Görülən işlər nəticəsində qeyri-neft sahəsində ildən-ilə artım qeydə alınır. Bu tendensiyanın növbəti illərdə də davam edəcəyi gözlənilir. “İxrac potensialının həyata keçirilməsində qeyri-neft sənayesi xüsusi əhəmiyyətə malikdir. Gələn il neft-qaz sənayesi ilə yanaşı, qeyri-neft sektorunda da əhəmiyyətli artım gözlənilir. Belə ki, Ümumi Daxili Məhsulun gələn il 3 faiz, növbəti illərdə isə 3,3 faiz artacağı proqnozlaşdırılır. Gələn il üçün inflyasiya 4,6 faiz, sonrakı il üçün isə 4 faiz ətrafında olacağı ehtimal edilir. Gələn il neft-qaz sektorunda 1,6 faiz, növbəti illərdə isə 3 faiz artım gözlənilir. Bu ilin 9 ayında qeyri-neft sənayesində əlavə dəyər 16,6 faiz artıb. Növbəti ildə aqrar sektorda 4,8 faiz, sonrakı 3 ildə orta hesabla 4,3 faiz artım gözlənilir”, - deyən nazirin sözlərinə görə, Azərbaycanda “kölgə” iqtisadiyyatı ilə bağlı həyata keçirilən islahatlar sosial layihələrin maliyyələşməsinə imkan yaradıb. “Növbəti ildə proqnozların reallaşdırılması üçün biznes mühitinin yaxşılaşdırılması, sahibkarlıq sahəsində yoxlamaların dayandırılması və digər addımların davam etdirilməsi önəmlidir. Görülən işlər nəticəsində qeyri-neft sahəsində ildən-ilə artım qeydə alınır. Bu tendensiyanın növbəti illərdə də davam edəcəyi gözlənilir”, - deyə nazir vurğulayıb.\nHesablama Palatasının sədri Vüqar Gülməmmədov “Azərbaycan Respublikasının 2020-ci il dövlət büdcəsi haqqında” qanun layihəsinə Hesablama Palatasının rəyini diqqətə çatdırıb. O deyib ki, büdcənin proqnozlaşdırılması çox çətin və mürəkkəb prosesdir. İlin əvvəlində nəzərdə tutulmayan və gözlənilməyən xərclərin icra prosesində meydana çıxması dövlət büdcəsində ehtiyat vəsaitlərin nəzərdə tutulmasını zərurətə çevirir. 2020-ci ilin dövlət büdcəsində dövlət borcunun yuxarı hədlərinin azaldılması nəzərdə tutulur, eyni zamanda, gələn ilin dövlət büdcəsində xərclərin həcmi cari ildəkinə nisbətən artacaq. Bu isə dövlətin sosialyönümlü xərclərinin artması ilə bağlıdır. Növbəti ilin dövlət büdcəsində sosialyönümlü xərclər ən böyük həcmə malikdir.\nDaha sonra büdcə layihəsinin müzakirələrinə başlanıb. Milli Məclisin Aqrar siyasət komitəsinin sədri Eldar İbrahimov bildirib ki, respublikamızda son illər innovasiyalı və yüksək texnologiyalara əsaslanan iqtisadiyyatın formalaşması, davamlı olaraq aparılan iqtisadi və kadr islahatları, yeni iri aqrar və sənaye müəssisələrinin fəaliyyətə başlaması və digər tədbirlərin həyata keçirilməsi iqtisadiyyatın dinamik artımına öz müsbət təsirini göstərməkdə davam edir. E.İbrahimov deyib ki, 2020-ci ilin dövlət büdcəsi layihəsi ilə tanışlıq onu deməyə əsas verir ki, həqiqətən də, ölkəmizdə həyata keçirilən siyasətin mərkəzində dövlət başçısının dediyi kimi, Azərbaycan vətəndaşı, onun maddi rifah halının daim yaxşılaşması dayanır. Bunu təsdiq edən əsas göstəricilər isə əsas kapitala yönələn investisiya və sosial yönümlü xərclərdir. Gələn ilin büdcəsində əsas kapitala investisiyalar 18,3 milyard manata çatdırılacaq ki, bu da əvvəlki illərdən xeyli çoxdur. 2020-ci ilin dövlət büdcəsində sosialyönlü xərclərin dövlət büdcəsi xərclərinin tərkibində xüsusi çəkisi ilk dəfə olaraq 38,5 faizə çatacaq ki, bu da inkişaf etmiş bir çox dünya ölkələrinin arzu etdiyi səviyyədir. Bu da onu sübut edir ki, 2020-ci ilin büdcəsi investisiya və sosial tutumlu büdcədir. Komitə sədrinin sözlərinə görə, 2020-ci ildə 2018-ci ilə nisbətən dövlət büdcəsinin gəlirlərinin artımı Vergilər Nazirliyi üzrə 7 faiz, Gömrük Komitəsi üzrə isə 17 faiz təşkil edəcəkdir. Gömrük Komitəsində 2017-ci ilə nisbətən 2020-ci ildə 1,6 milyard manat və ya 54 faiz artım gözlənilir. Əvvəlki dövrlərdə isə illik artım cəmi 0,5-1,0 faiz təşkil edirdi.\n“Son illər aqrar sahədə məhsuldarlığın yüksəlməsi, yeni texnika və texnologiyaların tətbiqi, yeni torpaq sahələrinin əkin dövriyyəsinə daxil edilməsi, müasir tələblərə cavab verən aqroparkların və digər iri kənd təsərrüfatı obyektlərinin yaradılması istiqamətində büdcə vəsaiti və güzəştli kreditlər hesabına əhəmiyyətli işlər görülmüşdür. Məhz həyata keçirilən bu tədbirlər nəticəsində son illər kənd təsərrüfatı məhsullarının istehsalında sürətli artım əldə edilmişdir. 2020-ci ilin büdcə layihəsində kənd təsərrüfatı bölməsi üzrə 921 milyon manat, o cümlədən 447,4 milyon manat kənd təsərrüfatı və 426 milyon manat meliorasiya tədbirlərinə vəsait ayrılması nəzərdə tutulur ki, bu da cari ildəkindən 97 milyon manat və ya 11,8 faiz çoxdur. Naxçıvandan seçilən deputat kimi Naxçıvan Muxtar Respublikasının ehtiyac və qayğılarına diqqətlə yanaşdıqları üçün başda hörmətli Prezidentimiz olmaqla büdcə layihəsinin tərtibində iştirak edən hər kəsə öz təşəkkürümü bildirirəm”, - deyə komitə sədri vurğulayıb.\nYeni Azərbaycan Partiyası (YAP) İcra katibinin müavini, parlamentin İctimai birliklər və dini qurumlar komitəsinin sədri Siyavuş Novruzov çıxışında bildirib ki, Azərbaycan Prezidentinin rəhbərliyi ilə ölkə iqtisadiyyatının inkişaf etməsinin, dövlət büdcəsinin daha geniş şəkildə artmasının şahidiyik. Onun sözlərinə görə, 2020-ci ilin dövlət büdcəsi müstəqilliyimiz tarixində ən böyük büdcədir. Sosial sahəyə ayrılan vəsait büdcənin çox böyük hissəsini təşkil edir. Bu baxımdan büdcəni sosial büdcə adlandıra bilərik.\nBəzi qüvvələrin ölkəmizin inkişafını gözü götürmədiyini deyən S. Novruzov söyləyib ki, onlar Azərbaycanın digər ölkələr kimi ağır vəziyyətdə olmasını, başqa dövlətlərin əlinə baxmasını istəyirlər: “Burada oturan deputatların hər biri büdcəni müzakirə edir, öz dairələri, təmsil olunduqları ərazidə problemlərin həllini təklif edirlər. Bir qrup isə Bakı Şəhər İcra Hakimiyyəti qarşısında piket edir. Müsavat Partiyasının Bakı Şəhər İcra Hakimiyyəti qarşısında qanunsuz aksiya keçirməyə cəhd etməsinin məqsədi ölkədə ictimai-siyasi sabitliyi pozmaq, xarici dairələrin tapşırıqlarını yerinə yetirməkdir. İndiki vaxtda mitinq nəyə lazımdır? Milli Məclisdə dövlət büdcəsi müzakirə olunur. Nə təklifin varsa, yaz göndər. Qarşıdan bələdiyyə seçkiləri gəlir. Belə bir vaxtda gərəksiz yerə qanunsuz aksiya keçirmək, Bakı Şəhər İcra Hakimiyyəti qarşısında ictimai asayişi pozmağın nəyə xidmət etdiyi bəllidir. Orada cəmi 30 nəfər yığışıb. Xalq da onları dəstəkləmir, bunların kimlərə xidmət etdiyini yaxşı bilir”.\nS.Novruzov bildirib ki, radikal müxalifət bir-birini təkrar edir: “Çalışırlar göstərsinlər ki, guya bunlar böyük müxalifətdir. Qanuna, qanunun aliliyinə hörmət etmək əvəzinə bunların göstəriciləri qanunu pozmaq, polisə müqavimət göstərmək, ictimai-siyasi sabitliyi pozmağa cəhd etmək, digər vətəndaşların hüquqlarını pozmaq və s. bu kimi əməllər törətməkdir. Yəni hər hansı bir təklif vermək, alternativ layihələrlə çıxış etmək əvəzinə bu cür əməllər törədirlər, öz fəaliyyətlərini qeyri-qanuni əməllər ilə ölçürlər. İndi onlardan soruşmaq lazımdır ki, onlar xalqın problemləri ilə maraqlanır, yoxsa burada oturanlar?”\nMillət vəkili söyləyib ki, ictimai asayişi pozmaq, seçkilərə mane olmağın nəyə xidmət etdiyi bəllidir: “Əgər onlar BMT-nin ofisi qarşısında belə piket keçirsəydilər, onu başa düşərdim. Çünki işğal altında olan torpaqların sakinləri bələdiyyə seçmək hüququndan məhrum olublar. Bir dəfə də olsun Qarabağın adını çəkməyən insanlar gedib piket keçirirlər. Onların piketi nəticəsində nəqliyyat dayanıb, təhsil sistemi zərər görüb”.\nYAP İcra katibinin müavini çıxışı zamanı bələdiyyə seçkilərinin keçiriləcəyini xatırladaraq, siyasi partiyalara ayrılan vəsaitin artırılmasını təklif edib.\nMilli Məclisin Ailə, qadın və uşaq məsələləri komitəsinin sədr müavini Sahibə Qafarova çıxışında bildirib ki, gələn ilin dövlət büdcəsi layihəsi hazırlanarkən həm ölkəmizin inkişaf paradiqmaları, həm də son illərdə həyata keçirilən islahatların uğurlu nəticələri, qlobal məkanda iqtisadi sistemdə gözlənilən risk və meyillər nəzərə alınıb. Biz büdcə layihəsi ilə tanış olarkən gələn ilin dövlət büdcəsinin Azərbaycanın müstəqillik tarixində ən böyük büdcə olduğunu gördük. Bu isə həm də o deməkdir ki, bu gün Azərbaycan özünün inkişafında ən yüksək zirvəni yaşamaqdadır.\nMillət vəkilinin sözlərinə görə, büdcənin gəlirləri və xərcləri ölkəmizin prioritetlərinin, inkişaf məqsədlərinin həyata keçirilməsinə, cənab Prezident İlham Əliyevin rəhbərliyi ilə bütün istiqamətlərdə islahatların uğurla reallaşdırılmasına imkan verəcək. Sosial sferada nəzərdə tutulan xərclərin artırılması Azərbaycanın sosial dövlət fəlsəfəsinə tam uyğundur və bu, vətəndaşların sosial müdafiəsinin daha uğurlu və etibarlı təşkilinə töhfə verəcək.\nMilli Məclisin Səhiyyə komitəsinin sədr müavini Musa Quliyev də deyib ki, gələn ilin dövlət büdcəsi həm investisiyayönümlü, həm də sosial büdcədir. Onun fikrincə, bu büdcə iqtisadiyyatımızın daha da yüksəlməsi ilə yanaşı, sosial rifahının daha da yüksəlməsinə xidmət edəcək.\nBununla yanaşı, millət vəkili bəzi təkliflərlə çıxış edib. Təxminən əməkqabiliyyətli 3 milyon insanın sosial sığorta və vergidən kənarda qaldığını deyən M.Quliyev bu məsələnin həll olunması üçün müəyyən vergi güzəştlərinin tətbiq olunmasını təklif edib. O həmçinin bildirib ki, ölkəmizdə daxili bazar və yerli istehsal qorunmalıdır.\nİclasda həmçinin Milli Məclisin Ailə, qadın və uşaq məsələləri komitəsinin sədri Aqiyə Naxçıvanlı, millət vəkilləri Qənirə Paşayeva, Musa Qasımlı, Gövhər Baxşəliyeva, Fəzail Ağamalı, Tahir Rzayev, Rəşad Mahmudov, Novruz Aslanov, Elman Nəsirov, Kamilə Əliyeva, Bəxtiyar Əliyev, Aydın Mirzəzadə, Aytən Mustafazadə, Nəsib Məhəməliyev, Tahir Mirkişili, Cavid Osmanov, Aydın Hüseynov və başqaları çıxış edərək gələn ilin dövlət büdcəsinin layihəsi ilə bağlı fikir və təkliflərini bildiriblər.


Exceldə hüceyrə dəyərinə əsaslanan forma rəngini dəyişdirmək üçün necə?\nA1-də xNUMX-dən daha kiçik olduğu halda A100 1-dən daha yüksəksə və 100-dən daha az olsa, forma rənginin müəyyən bir hüceyrə dəyərinə əsasən dəyişdirilməsi, məsələn, Excel-də maraqlı bir məsələ ola bilər. şekil rengi sarıdır və A200 1-dən daha böyük olduğunda, forma rəngləri göstərilən ekran görüntüsü kimi yaşıldır. Bir hüceyrə dəyəri əsasında şəklin rəngini dəyişdirmək üçün bu maddə sizin üçün bir üsul təqdim edəcəkdir.\nVBA kodu ilə hücum dəyərinə əsaslanan forma rəngini dəyişdirin\nAşağıdakı VBA kodu, bir rəng dəyəri əsasında şəklin rəngini dəyişməyə kömək edə bilər, xahiş edirəm:\n1. Şəklinin rəngini dəyişdirmək istədiyiniz hesabat sekmesini sağa vurun və sonra seçin Kodları baxın kontekst menyusundan çıxdı Proqramlar üçün Microsoft Visual Basic pəncərədən, buraya aşağıdakı kodu kopyalayıb qoyun Modules pəncərə.\nVBA kodu: Cell dəyərinə əsaslanan forma rəngini dəyişdirin:\n2. Və sonra A1 hücresindəki dəyəri daxil etdiyiniz zaman, forma rəngini təyin etdiyiniz hüceyrə dəyəri ilə dəyişdiriləcəkdir.\nQeyd: Yuxarıda göstərilən kodda, A1 sizin forma rənginizin dəyişdiriləcəyinə və hüceyrə dəyərinə bağlıdır Oval 1 əlavə şəklinizin formasıdır, siz onları ehtiyacınıza dəyişə bilərsiniz.\nCesare · 6 months ago


Snoop Dogg & Ofset 'Clout Chaser' Celina Powell-in Mayamidə həbs olunduğu bildirildi - Xəbərlər\nƏSas Dxnext Xəbərlər Məşhur Oyunlar\nSnoop Dogg & Ofset 'Clout Chaser' Celina Powell-in Mayamidə həbs olunduğu bildirildi\nMəşhur internet şəxsiyyəti Celina Powellin 8 Mart Bazar ertəsi gecəsi Mayamidə həbs olunduğu bildirildi.\nMiami, FL -Bədnam internet şəxsiyyəti Celina Powell Bazar ertəsi gecəsi (8 Mart) Florida'nın Miami şəhərində tutulduğu bildirildi. Görə Miami-Herald, Powell siqnal vermədən sağa döndüyünü görəndən sonra Miami-Dade polisi tərəfindən çəkildi.\nXüsusi qanun pozuntusu ilə əlaqədar bir xəbərdarlıqla skeyt sürdü, ancaq zabitlərin dayandırılmış bir vəsiqə ilə sürdüyünü aşkar etdikdən sonra nəzarətə alındı. Nəticədə, o, adətən dayandırılmış bir vəsiqə ilə sürmək ittihamı ilə yerli bir həbsxanaya aparıldı.\nPowell tutulduğunu Twitter-də çərşənbə axşamı səhər (9 Mart) səhər saatlarında təsdiqlədi, yazaraq yenidən lmfao həbsxanasına getdim.\nYenidən həbsxanaya getdim lmfao\n- CELINA POWELL (@itscelinapowell) 9 mart 2021\nPowell, Qara Dul ləqəbini reperlərlə yatdığından və onları qəsb etməyə çalışdıqdan sonra qazandı. 2018-ci ilin may ayında 25 yaşlı gənc Akademiks ’Twitch axınında bir çıxış etdi və Offset’i (xəyali) uşağının atası kimi göstərmək üçün atalıq testi saxta olduğunu etiraf etdi.\nBir dəfə də uşaq olmadığını dedi o zaman. Üzərindən keç! Sikimi çək! Doqquz ay ərzində bu boku araşdırdınız. Lənət vermədim. Sənin orospularına gülürdüm. Lənət vermədim. Daha sonra o zaman həqiqətən körpə Kulturaya hamilə olan Cardi-dən yarım eşşək üzr istədi.\nThe Bodak Sarı qırılma ulduzu yalnız iki ay əvvəl Powell TikTok-a məni qəbul etməyimə səbəb olan bütün ünlülər adlı bir video yüklədiyi zaman Migos ərini müdafiə etmək məcburiyyətində qaldı.\nGuya birlikdə yatdığı kişilərin fotoşəkilləri, digərləri arasında Ofset, Eminem və Gucci Mane də daxil olmaqla Powellin arxasında parıldadı. Ertəsi gün, Offset mənə abort etmək üçün 50K dollar ödədikdə, qarşısındakı bir başqa TikTok videosunu paylaşdı. Klip, atəşi dayandırma məktubu kimi görünən bir ekran görüntüsü ilə gəldi, baxmayaraq ki sənədin uydurulması mümkündür.\nCardi ilə yenidən atəş etdi, Sosial mediada yeni olmalısan ... Budur sənə geri qayıdım. Daha sonra Celina Powell ofsetin uşağı ilə hamilə qalmağına dair yalan etiraf etdiyini başlığı ilə bir 2018 məqaləsini paylaşdı.\nPowell 2018-ci ilin iyul ayında Snoop Dogg-a nəzər saldı və arvadı Shante Broadus-u onunla aldatdığını iddia etdi. YouTube-a yüklənən bir klipdə Koloradoda yaşayan Denver, çox platinalı əfsanənin onu L.A.-ya uçurduğunu, onunla cinsi əlaqədə olduğunu və bədənindən kokain boğduğunu iddia etdi.\nCelina Powell, Snoop Dogg'a nömrəsini verən birisindən mavi rəngdən necə mesaj yazdığını və onu əvvəlcədən tanıdığını iddia etdiyini və o gecə onu necə uçurduğunu, çiyini becərdiyini və bədənini boğduğunu müzakirə etdi. Yazıq arvadı. pic.twitter.com/TGnjHBvw2Z\n- Clitaurus (@Epithymia__) 8 Mart 2021\nAncaq Snoop, Powell-in yeni verilişinin bir parçası olduğuna aldandığını açıqladığı zaman son gülüşü ortaya çıxdı Clout Chasers. Şounun treylerində Snoop, Powell-i şou üçün hədəf aldığını və müvəffəqiyyətlə onu bir peşmançı kimi ifşa etdiyini izah etdi.\nOfset tələsinə düşmək üçün bədnam süjetinə istinad etdikdən sonra Snoop, Powell-ə qarşı etdiyi cırtdan izinə tez baxdı və Snoop'un aldatma iddiası ilə daxilolmalarının hamısının planın bir hissəsi olduğunu söylədi. Şou, lakin hələ də öz nəticəsini verməyib.\nPowell, 2018-ci ildə mağazadan oğurluq etməkdən və polisdən yayınmaqdan tutmuş yol pozuntularına qədər 61.000 dollar dəyərində istiqrazına görə həbs edilmişdi.\nCharlotte Crosby, Məşq DVD -nin Bu Baxışından Sonra Gülüşlə Həqiqi Mərtəbədə Oldu\nRappin '4-Tay oğurluq etdiyi üçün həbs olundu\nkraliçaların gözünü tələyə salmaq nə oldu\nmtv geordie shore 16 mövsüm


Elm və təhsilin inteqrasiyası AMEA-da həyata keçirilən islahatların mühüm istiqamətlərindəndir » TEHSIL-PRESS Agentliyi\nElm və təhsilin inteqrasiyası AMEA-da həyata keçirilən islahatların mühüm istiqamətlərindəndir\nSentyabrın 17-də Azərbaycan Milli Ensiklopediyası Elmi Mərkəzində “Bilik günü” münasibətilə tədbir keçirilib.\nTədbirdə Azərbaycan Milli Elmlər Akademiyasının (AMEA) prezidenti, akademik Akif Əlizadə bu qurumda yaradılmış magistratura təhsilinin əhəmiyyətindən danışıb. Akademik bildirib ki, AMEA-da həyata keçirilən islahatların mühüm istiqamətlərindən biri elm və təhsilin inteqrasiyasıdır. Yüksək ixtisaslı kadr hazırlığı sahəsində elm və təhsilin səmərəli inteqrasiyasına nail olmaq, respublikamızın bacarıqlı mütəxəssislərə və elmi kadrlara artan tələbatını ödəmək məqsədilə ölkə rəhbərliyinin dəstəyi sayəsində AMEA-nın tarixində ilk dəfə 2015-ci ildə ali təhsilin magistratura pilləsi yaradılıb və bir sıra prioritet ixtisaslar üzrə qəbul həyata keçirilir: Bundan əsas məqsəd gəncləri elmi mühitə cəlb etmək, onların elmi təfəkkürünü artırmaqdır.\nQeyd olunub ki, 2016-2017-ci tədris ili üçün magistraturaya 19 ixtisas üzrə 56, cari ildə isə 67 tələbə qəbul olunub. Bu da gənclərin AMEA-nın magistratura pilləsində təhsil almalarına marağın getdikcə artmasının parlaq nümunəsidir.\nAMEA rəhbəri akademiyada təhsil alan magistrantların elmi laboratoriyalarda təcrübə keçəcəklərini, elmin son nailiyyətləri ilə tanış olacaqlarını, müasir və perspektivli mövzulara həsr olunan dissertasiyalar müdafiə edəcəklərini və görkəmli alimlərlə ünsiyyət quracaqlarını bildirib. Akademik, həmçinin AMEA-da magistrantların elmlə məşğul olmaları üçün hər cür şəraitin yaradıldığını söyləyib.\nMüasir dünyada elmin, təhsilin müstəsna rolunu qeyd edən akademik A.Əlizadə ölkəmizdə bu sahənin inkişafına xüsusi əhəmiyyət verildiyini vurğulayıb, magistrantları “Bilik günü” münasibətilə təbrik edib, nailiyyətlər arzulayıb.\nAMEA Rəyasət Heyəti aparatı Elm və Təhsil İdarəsinin rəisi, akademiyanın müxbir üzvü Əminağa Sadıqov magistraturaya qəbulun nəticələri barədə məlumat verib. Bildirilib ki, 2018-2019-cu tədris ili üçün akademiyanın magistraturasına 19 ixtisas, 49 ixtisaslaşma üzrə 67 nəfər qəbul olunub.\nCari ildə AMEA-nın magistraturasında təhsil almaq üçün müsahibədə ümumilikdə 1124 bakalavrın iştirak etdiyini deyən Ə.Sadıqov qəbul olunan tələbələrdən 13-nün 112-dən yuxarı bal topladığını diqqətə çatdırıb.\nƏ.Sadıqov AMEA-da magistratura təhsilinin təşkilini elm və təhsilin inteqrasiyası istiqamətində əldə olunan mühüm nailiyyətlərdən biri kimi dəyərləndirib. Alim bu il ilk dəfə Azərbaycan və rus dillərində AMEA-nın magistraturasına qəbulun ayrılıqda elan edildiyini bildirib.\nTədbirdə çıxış edən magistrantlar ölkəmizdə elmin, təhsilin inkişafına geniş imkanlar yaradıldığını, elmi fəaliyyətlərini uğurla davam etdirmək arzusunda olduqlarını söyləyib, yaradılan şəraitə görə minnətdarlıqlarını bildiriblər.\nSonra AMEA-nın magistrantı adını qazanmış gənclərə magistr biletləri, qiymət kitabçaları və hədiyyələr təqdim olunub.\nXəbərin tarixi: 17.09.2018 / 21:06


Yanvar Hekayələri | Düşüncə Jurnalı\nXalq yazıçısı Sabir Əhmədlinin "Yanvar hekayələri" silsiləsindən” qələmə aldığı “Dənizdən gələn səda” hekayəsini təqdim edirik. Əziz ana!\nƏvvəla, salam. İkincisi, əgər zəhmət çəkib, mənim əhvalımı xəbər almaq istəsən...\nOnda inandım ki, sinəmi güllələr odladı.\n...Tanklar ötdü, avtomatlar xiyaban boyu gurladı. Biçib tökdülər. Ardınca yeni dəstələr, maşınlar gəldi.\nYaxınlıqda bir neçə hərbi kater dolanmaqda idi. Körpüyə iki "Hidroqraf" gəmi bağlanmışdı. Ardımızca "Ural" avtomobilləri, BMP sanitar - "təcili yardım" gəlməkdə idi. Yükü tezcənə gəmilərə keçirib, arxadan çatanlara yol verilməliydi.\nEşitmişdik, şəhidləri Dağüstü parkda basdıracaqdılar. Bizimkilərdən kimsə qımıldandı: "Bizə də ora qismət olsa idi, elə bilərdim, başımıza heç bu qəziyyə gəlməyib".\nKöməyəmi gəlmişdilər? Endi, az qaldı dalğalara toxunsun. Qapı açıldı, oradan dənizə atılmağa başladılar.\nDənizə qar yağır, başıma qar ələnir. Xəzər Dərbənd altında necə burulğanlı imiş. Bizə daha nə qar əsər edər, nə külək. Nə dalğalar batırar, nə fırtına susdurar.


Ayxan Abbasov: “Hələ də narazı olduğum məqamlar var"\n2019/2020 mövsümü üçün hazırlığını tamamlayan “Sumqayıt” sabah vətənə dönəcək. Bu gün Ankarada son məşqinə çıxan komanda gecə saatlarında Ankaradan Bakıya yola çıxacaq. Sonuncu gün “Sumqayıt”ın baş məşqçisi Ayxan Abbasov hazırlıq barədə klubun rəsmi saytına müsahibə verib.\n- “Sumqayıt”ın Türkiyədə keçirilən hazırlıq mərhələsini ümumilikdə necə dəyərləndirərdiniz?\n- Bildiyiniz kimi, olduqca çətin mövsümü arxada qoyduqdan sonra iyun ayının 26-dan etibarən Sumqayıtda yeni futbol ili üçün hazırlığa start verdik. Təlim-məşq toplanışımızın birinci mərhələsi istədiyimiz kimi keçdi. Ümumi hazırlıq və 2 yoxlama oyunundan sonra planlaşdırdığımız kimi iyulun 18-də Türkiyəyə yollandıq. Təlim-məşq toplanışı komandamızın formalaşması üçün olduqca vacib idi. Burada olduğumuz müddətdə fiziki, texniki və taktiki gedişlər üzərində çalışdıq. Keçirdiyimiz yoxlama matçları ilə səhvlərimiz üzərində işləməyə başladıq. Heyətdə yer alan 23 futbolçunun hamısını iş başında izlədim. Səhvlərimiz və çatışmamazlıqlarımız üzərində xeyli işlədiyimizi düşünürəm. Buna baxmayaraq, hələ də narazı olduğum məqamlar mövcuddur. Bir məqamı da qeyd edim ki, Türkiyəyə gətirdiyimiz futbolçular arasında akademiyamızın bir neçə yetirməsi də var. Gənclər olan yerdə ümumi iş bir qədər də artır. Təlim-məşq toplanışının komandam üçün yaxşı keçdiyini düşünürəm.\n- “Sumqayıt” Qızılcahamamda 5 yoxlama oyunu keçirdi. Ümumi götürsək futbolçular özlərini bu qarşılaşmalarda necə göstərdi?\n- Artıq bura gəlməmişdən əvvəl rəqiblərimiz məlum idi. Türkiyədə “Petrolul”, “Akhisarspor”, “Gənclərbirliyi” kimi güclü komandalarla qarşılaşdıq. Oyundan oyuna çalışırdıq ki, həm oynadığımız futbolun tempini artıraq, həm də səhvlərimiz üzərində çalışaq. Keçirdiyimiz son iki qarşılaşmada istədiyimiz tempə yaxın olduq. Futbolçularımızın meydanda hərəkətliliyini, kompaktlığını, hücumlara sürətli şəkildə qoşulmalarını görə bildik. Hər oyunda müxtəlif gedişlər və sxemlər üzərində çalışdıq. Rəqibin gücünə görə tapşırıqları istədiyimiz kimi aşılamağa çalışdıq. Futbolçuların meydanda əzmkar olması, verilən tapşırıqlara əməl etməyə çalışdıqlarını görmək məni sevindirdi. Yoxlama oyunlarında yararlana bilmədiyimiz xeyli qol fürsətləri oldu ki, Sumqayıta qayıtdıqdan sonra da bunun üzərində çalışacağıq. Ümumi götürsək, yoxlama matçlarında məni narahat edən yeganə amil məhz bu idi.\n- Bu təlim-məşq toplanışının gənclər üçün böyük təcrübə olacağını vurğuladınız. Türkiyəyə gətirdiyiniz gənclərdən necə razı qaldınızmı?\n- Qeyd edim ki, bu gün bəlkə də Premyer Liqamızda ən gənc komanda məhz “Sumqayıt”dır. Ankarada keçirdiyimiz oyunlardakı heyətlərə nəzər saldıqda görə bilərsiniz ki, hər qarşılaşmada gənc futbolçu limitinə uyğun olan 3, 4 və ya 5 futbolçunun xidmətindən yararlandıq. Heyətimizdə yer alan 2000-2001 təvəllüdlü futbolçularımızın hətta start onbirliyində meydana çıxdığını da vurğulaya bilərəm. Gənclərlə işləmək çətin olsa da, bir o qədər də maraqlıdır. Onlardan əsas istəyimiz öz üzərilərində daha çox çalışmaqdır. Oyundan oyuna gənclərin artırdığını görmək məni sevindirməyə bilməz. Gənclərin mövsüm ərzində bizə çox kömək edə biləcəklərini deyə bilərəm.\n- Dünən “Akhisarspor”la son yoxlama oyununu keçirən “Sumqayıt” bu gün gecə paytaxta yola düşəcək. Komandanın sonrakı planları barəsində məlumat verərdiniz...\n- “Akhisarspor”la oyundan sonra bu gün səhər saatlarında Qızılcahamamda son məşqimizi etdik. Axşam saatlarında isə vətənə yola düşəcəyik. Komanda iki günlük istirahətə buraxılacaq. Avqustun 5-dən isə Sumqayıtda məşqləri bərpa edəcəyik. Ayın 10-da isə 19 yaşadək futbolçulardan ibarət milli komandamızla yoxlama oyunu keçirəcəyik. Püşkatmadan sonra bəlli olmuş rəqibə uyğun olaraq hazırlığımızı davam etdirəcəyik.\ntarix: 02-08-2019 13:51\n“Qəbələ”nin 50-ci böyükhesablı qələbəsi\nPantiç: “Azərbaycan çempionatının səviyyəsi çox aşağıdı”\nFasilədə ayılan “Sumqayıt”la “Zirə”


Dərs Evi komandası EdCrunch 2019 konfrasında iştirak etdi | Dərs Evi\nDərs Evi komandası EdCrunch 2019 konfrasında iştirak etdi\nDərs Evi komandası EdCrunch 2019 - təhsildə rəqəmsal yenilik mövzusunda keçirilən qlobal konfransda iştirak etdi\nPeşəkar cəmiyyəti hazırda bir sual narahat edir. Gənclərə nəinki bu günün, həm də sabahın problemlərini həll etmək üçün aktual olacaq bilikləri necə ötürmək olar?\nMoskvada baş tutan 6-cı EdCrunch adlı konfransda təhsil və bu sahəyə aid bütün yeniliklər barədə dünyanın ən qabaqcıl nümayəndələri toplanaraq, fikir mübadiləsi aparır. Burada yeni texnologiyaların tətbiqi, uşaqların dərsdən sıxılmaması, əksinə təhsilə maraqlarının artırılması istiqamətində nələr etmək mümkündür mövzusunda müzakirələr edildi.\nDərs Evi İnnovativ Tədris Mərkəzi nümayəndələri – Pavel Belorusskiy, İnara Vəliyeva və İnara Mirzəzadə də bu tədbirə qatılaraq dünyanın ən qabaqçıl və təhsil sahəsində böyük işlər görən mütəxəssislərin çıxışlarını dinlədi. İştirakçılar inkişaf etmiş tədris metodikaları, həmçinin yeni təcrübədən keçirilən layihələr ilə tanış oldular. Sözsüz ki, bu yeni təcrübə tədris mərkəzinin fəaliyyətində də öz əksini tapacaq. Çünki qayğınıza qalırıq!\nKonfransda dünyanın ən məhşur - 2,5 milyon istifadəçisi olan “Learn how to learn” onlayn kursunun müəllifi Barbara Okli də iştirak edirdi. Onun sayəsində beynin əsl potensialını, görə biləcəyi işlərin həcmini müəyyən etmək və yaddaşı gücləndirmək artıq mümkündür. Elə 2 gün davam edən konfransda çıxışlar da bu mövzuları əhatə edirdi.\nEdCrunch 2019 artıq 6-cı dəfədir keçirilir. Dünyanın bir çox ölkələrindən nümayəndələr gəlir və təhsilin inkişafı, daha keyfiyyətli və innovativ olması məqsədi ilə müzakirələr aparılır.


'Sən Bakını bizə görə yox, neftə görə sevirsənmiş Lenin'\n2022, 28 May, şənbə, Bakı vaxtı 18:44\nRusiyada Leninin köhnəlmiş büstü.\n"Məlum oldu ki, sən heç də peyğəmbər - filan deyilmişsən. Tiranlardan biri imişsən. Sən heç də bizi – bu xalqı, Bakını bizə görə yox, neftə, öz yaratdığın dövlətin xeyrinə görə istəmişsən..."\nKeçmiş “babamla” söhbətim\nÖtən günlərin birində mənə fəhləsi olduğum idarənin zirzəmisinə yollayıb orada səliqə-sahman yaratmağı tapşırdılar. Bir vaxtlar gərəkli olmuş, sonra istifadəyə yaramayan, amma atılmayan əşyaları bir daha çıxdaş etməli, tamam yarasızları yığışdırıb tullamalı, qalanlarının isə tozunu silib yenidən müəyyən qayda ilə yerlərinə düzməli idim.\nÇoxdan tullanmalı əşyaları götür-qoy edərkən müdiriyyətin səbrinə heyrətlənməyə bilmirdim. “Bu lazımsız şeyləri niyə saxlayırlar”, - düşünürdüm ki, birdən zirzəminin lap küncündə toz basmış qızılı rəngli bir balaca büst gördüm. Diqqətlə baxdım, tanıyanda xeyli sevindim. Nostalji hisslərim oyandı, uşaqlığımı, gəncliyimi xatırladım. Elə bil uzun illərin doğmasını, tanış simasını gördüm. Bu o idi: sevimli keçmiş “babam” Lenin...\nBuna da bax: Lenin rolunun ilk və tək ifaçısının 110 illiyi keçiriləcək\nDüzü neçə illərdən sonra belə ağıla gəlməz yerdə- zirzəmidə onunla rastlaşmağımdan həyəcanlanmışdım. Həm sevinmişdim, həm də kədərlənmişdim: “Eh, Lenin baba, səni uşaqlığımda bilirsən, nə qədər sevirdim? Tək mən yox, səni milyonlarla adam sevirdi. Sənin haqqında yazılan kitabları oxuyurduq, filmlərə baxırdıq, nədəsə sənə oxşamağa çalışardıq. Adın haralarda yox idi. Dağ zirvəsindən başlamış tələbə təqaüdünə qədər hər yerdə. Heykəllərin saymaqla qurtarmazdı. Bu sayaq büstlərindən bütün idarə və təşkilatlarda, az qala hər kabinetdə var idi...\nBirinci sinifdə ən çox xoşladığım mahnı idi:\nAçıldı gözəl səhər\nAzadlıq verdi bizə\nLenin əziz babamız...\nOrtasında sənin uşaqlıq şəkilin olan qırmızı beş guşəli oktyabryat ulduzunu pencəyimizin sağ döşünə taxanda sevincimizin qədəri olmurdu. Sinifdə öndəki partaya balaca qırmızı bayraq sancıb Lenin partası deyərdilər. Bu partada o şagird otura bilərdi ki, dərslərdən yalnız beş qiymət alsın. O partaya layiq olmaq üçün əldən gedərdik. İnşalarımızda sənə olan sonsuz məhəbbətimizdən yazmaqdan yorulmazdıq. Təbliğatın elə qurulmuşdu ki, insanlar səni bəzən peyğəmbər hesab edirdilər. Haqq, ədalət pozulanda sənin movzoleyinə məktublar yazır, imdad diləyirdilər. Şəkilin hər yerdə vardı: ekranlarda, qəzetlərdə, yollarda, parklarda, binaların fasadlarında. Təsvirini ən çox pulların üstündə görəndə sevinirdik, illah da başının şəkli olan qırmızı onluqları görəndə...\nKomsmol biletinin, komsomol nişanının üstündə də vardın. Əsgərlikdə ən çox sevdiyim yer “Lenkomnata” deyilən, şəkillərinlə bəzədilmiş Lenin otaqları idi. Şəkilin olan partiya biletini də almaq istədim. Gəl ki, tələbə olduğum üçün gərək rüşvət verəydim. İstəmədim. Mən axı səni rüşvətsiz istəyirdim. İlk dəfə səndən bax onda xoşum gəlmədi, incidim..\nSonra dövr dəyişdi. Məlum oldu ki, sən heç də peyğəmbər - filan deyilmişsən. Tiranlardan biri imişsən. Sən heç də bizi – bu xalqı, Bakını bizə görə yox, neftə, öz yaratdığın dövlətin xeyrinə görə istəmişsən..\nMilyonlarla insan səndən üz döndərdi. Heykəllərin uçuruldu, adını tarixdən savayı hər yerdən, hər yandan sildilər. İndi gör nə günə qalmısan, Lenin babam... Kim inanardı? Heç kim... Şəxsən mən heç vaxt inanmazdım ki, hansı yüksəklikdən gəlib, bu qaranlıq, rütubətli zirzəmiyə düşəcəksən. Günahkar kimi susursan, yəqin deyəsi sözün də qalmayıb, istədiyini zamanında demişdin... Eh, Lenin baba, səni daha heç yerdə sevmirlər. Sənə əziz yerlərdən biri olan Kiyevdə də heykəlini aşırdılar...\nBuna da bax: Gorun çattasun, a Lelin, bu da axurun\nSəndən əbədi büt yaratmaq istəyirdilər. Lakin bütlər əbədi olmur. Gec-tez belə olmalı idi. Qəm eləmə, bütün bütlərin axırı məhvə məhkumdur, əziz keçmiş babam!..”\nQızılı rəngli balaca büstü zirzəmidən atmağa ürəyim gəlmədi. Ötən yaşadıqlarımın xatirinə dəymədim. Tozunu silib yerinə qaytardım. Mənə elə gəldi ki, onu zirzəmidən çölə atsaydım uşaqlığımın, gəncliyimin şirin xatirələrindən imtina etmiş olacaqdım. Ancaq məndən sonrakı cavan, gələcək fəhlənin onu zibilliyə tullayacağına yüz faiz əminəm...


İçli blinçiklər - FOTO\n07:05 5 Dekabr 2015\nMilli.Az içli blinçiklərin hazırlanma qaydasını təqdim edir\n4 dolu x.q. mannı yarması\n100 q toyuq döşü\n2 yumurtanı yüngülcə çalın, 0,5 ç.q. duz, 1 ç.q. şəkər tozu, 400 ml qatıq, 100 ml su, 4 x.q. mannı yarması, 1,5 st. un və 0,5 ç.q. soda əlavə edin, yaxşıca qarışdırın ki, lopa qalmasın, sonra 3 x.q. bitki yağı qatın.\nQuru, qızdırılmış tavanın tam ortasına 2-3 x.q. xəmir tökün. Xəmir yayılacaq və 10-12 sm diametrli blinçikə çevriləcək.\n2 dəqiqə sonra blinçikin üzəri qabarmağa başlayacaq. Üst hissəsi də bişən kimi (yəni duru halından bərk hala keçən kimi) blinçiki tavadan götürüb ayrı qaba qoyun, digər blinçik üçün tavaya xəmiri eyni qayda ilə tökün. Blinçikləri üst-üstə yığmayın, yapışacaqlar.\nBlinçiklərdən sonra omleti hazırlayın: əslində içinə ürəyiniz istəyən, sevdiyiniz digər ərzağı qoya bilərsiniz, hətta şirin də olar.\nSoğanı xırda doğrayıb az miqdarda yağda qovurun. Suda bişmiş toyuq döşünü xırda doğrayıb soğana əlavə edin, doğranmış ispanaq da qatıb qarışdırın, 2 yumurtanı 150 ml qatıqla çalıb əlavə edin. Omleti tərkibindəki yumurta bişənədək ocağın üstə saxlayın.\nSonra blinçiklərin ortasına bu içdən qoyub, üzərinə sürtgəcdən keçirilmiş pendir səpin, digər blinçiklərlə üzərini qapadın, kənarlarını azca basan kimi yapışacaq.\nGöstərilən ərzaqdan 6 içli blinçik alınır.\nHər blinçikin üzərinə yumşaldılmış kərə yağı çəkin. 180 dərəcə qızdırılmış sobada 10 dəqiqə bişirin.\nİçli blinçiklər FOTO


KOBİA “Zıraat Bank Azərbaycan”la əməkdaşlığa başlayır\nSərgidə qida sənayesi sahəsində fəaliyyət göstərən mikro və kiçik sahibkarlar məhsul və xidmətlərini təqdim edirlər...\nBakı, Aytən Əliyeva, İnteraz - 15 May 2019, 14:55\nBu gün Bakıda işə başlamış 13-cü Azərbaycan Beynəlxalq Kənd Təsərrüfatı Sərgisinə (“Caspian Agro 2019”) paralel olaraq 25-ci Azərbaycan Beynəlxalq Qida Sənayesi Sərgisi də keçirilir.\nİnterAz xəbər verir ki, sərgidə qida sənayesi sahəsində fəaliyyət göstərən mikro və kiçik sahibkarlar məhsul və xidmətlərini təqdim edirlər.\nİqtisadiyyat Nazirliyinin tabeliyindəki Kiçik və Orta Biznesin İnkişafı Agentliyinin (KOBİA) təşkilatçılığı və “Zıraat Bank Azərbaycan” ASC dəstəyi ilə iş adamlarına xüsusi stend ayrılıb. Stenddə meyvə quruları, süd və süd məhsulları, bal, bitki çayları, milli sağlam qidalar, meyvə şirələri, müxtəlif bitki yağları, sosial sahibkarlıq layihəsi olan şokolad və s. məhsullar təqdim olunur.\nQeyd edək ki, KOBİA startapların, mikro və kiçik sahibkarların öz məhsul və xidmətlərini nüfuzlu sərgilərdə təqdim etməsinə, bu sərgilər çərçivəsində onların əməkdaşlıq əlaqələrinin qurulmasına və genişləndirilməsinə dəstək göstərir. 2018-ci ildə KOBİA-nın dəstəyi ilə İKT sahəsində startaplar və kiçik sahibkarlıq subyektləri “BakuTel 2018” Sərgisində öz məhsul və xidmətlərini təqdim ediblər. 2019-cu il ərzində keçiriləcək müxtəlif sərgilərdə də startapların, mikro və kiçik sahibkarlıq subyektlərinin iştirakına dəstəyin göstərilməsi nəzərdə tutulur.\nSərgi çərçivəsində KOBİA ilə “Ziraat Bank Azərbaycan” arasında əməkdaşlığa dair Niyyət Protokolu imzalanıb. Sənədi Agentliyin İdarə Heyətinin sədri Orxan Məmmədov və Bankın İdarə Heyətinin sədri Avni Dəmirci imzalayıblar. Sənəddə kiçik və orta sahibkarlığa dəstək məqsədilə bir sıra tədbirlərin və layihələrin reallaşdırılması nəzərdə tutulur.\nCorc Floydun ölümünə görə Londonda etiraz aksiyası keçirilib\nBraziliyada koronavirusa yoluxanların sayı yarım milyonu ötüb


Qız tutmaq üçün it saxlayan gənclər\n14:03 15 Avqust 2019 1186 dəfə oxunub\nKulis.az Mir Çingiz Ağazadənin “Bu yazı yalnız qadın və kişilər üçündür” yazısını təqdim edir.\nÖzəlləşdirmə, yaxud aidetmə istəyi bəşərin ən təbii və instinktiv davranışlarının nəticəsidir. Məsələn, küçədə gəzişərkən qarşınıza iri bir köpək çıxır. Onun boynuna qalın, qızılı rəngli xalta vurulub. Xaltanın keçirildiyi zəncir isə arxada, dostları ilə söhbətləşən gənc bir oğlana qədər uzanır.\nBelə şeylər ilk baxışdan imic formalaşdırılması üçün edilən səy kimi görünə bilər, lakin əslində şəxsin öz ərazisini böyütmək istəyinin cismani halıdır. Fikrimin anlaşılması üçün gəlin, əvvəlcə, dostları ilə söhbətləşən qəhrəmanımıza qulaq asaq. Onun altşüuru nə deyir?\n"Mənim bədənim dörd nəfərlik dostluq mühitində gizlidir, lakin "əlim" çox uzaqlara çatır. Mənə hücum etmək istəsəniz, itim sizi parçalayar. Köpəyimin nəhəngliyindən çəkinirsinizsə, bu mənə zövq verir. Çünki həmin köpəyin hakimliyi mənə məxsusdur. Onun həyatı mənim əlimdədir. Mən bir candan ibarət deyiləm, başqalarını da yedirirəm, mən zənginəm, ailə başçısı ola bilərəm. İtlərdən qorxmuram, deməli, sərtəm, nəticədə, qorxaqlara nisbətən həyatımın daha geniş mənəvi ərazisinə yiyələnmişəm. Əksəriyyətin iti yoxdur, mən isə fərqliyəm, beləcə, iti olmayan insanların yaddaşına həkkolma ehtimalım daha çoxdur. Unudulmazlıq yolunda atdığım addımlardan biri olan bu it mənim həyat eşqimin təzahürüdür".\nYəqin, əksəriyyətiniz dostlarınızın gözəl qızlarla tanışlıq üçün it almaq istədiyinə şahid olmusunuz. İt sahibi olmaq şərt deyil. Tələb daha çox cana yiyələnməkdir. Bu mənada kişilər qadınlarla müqayisədə vəhşiliyə üstünlük verir, qadınlar isə əksərən kiçik heyvanları bəsləyir, kaprizli canlılara qulluq işində təcrübəyə yiyələnir, altşüurlu şəkildə əks-cinsə şirin bir mesaj göndərir:\n"Səni digər qadınlardan yaxşı bəsləyə bilərəm. Çünki təcrübəm var. Mən dəqiq qadınam. Diqqətciləm və sən, bu pişik (və ya başqa heyvan) kimisən. Sənə həmişə qayğı göstərib, ən məhrəm anlarımı səninlə bölüşəcəyəm. Mən cəfakeş və sadiqəm. Məni seç".\nQeyd: Kiçik ev heyvanlarını bəsləməkdə uğur qazanan (və ya heç, buna ehtiyac duymayan) qadınların öz kişilərini öküz adlandırması qeyri-adi bir şey deyil. Onlar bəsləmə aktının yeni mərhələsinə adlamış sayılırlar.\nYaxşı görək, utanmayın. Bu - elmdir.\nMaraqlıdırsa, gəlin mövzunu heyvanlıq kontekstindən bir qədər irəli aparıb nəqliyyat vasitələrinə bağlayaq (belə rəsmi olur, ən yaxşısı, maşın deyək). Məsələn, niyə qadınlar evlənəcəyi kişidən çox vaxt maşın tələb edir?\nMaşın burada nəqliyyata yararlı vasitə olmaqla bərabər, "həyat keyfiyyətinin" artırılmasına xidmət edir. Maşını olan şəxs mürəkkəb mexanizmə (deməli, məsuliyyətə) yiyələnmişdir, maşına baxmağı bacaran kişi maddi cəhətdən ailəsini də "dolandırmağı" bacarar. Maşın alacaq qədər böyük maddiyyata yiyələnmək cazibəli səslənir, deyilmi?\nBiz kişilərin "Ferrari", "Lamborghini" kimi markalara üstünlük verməmizin səbəbi həmin avtomobillərdə qadınlıq cigzilərinin olmasıdır. Maşına sahib kişi problemin bir qismini artıq çözmüşdür. Maşın praktikadır. Qadınlar nəzəriyyədən daha çox təcrübə görmək istəyir. Maşın geniş ərazi, qısa yollar, uzunmüddətli evliliyin zəmanət talonudur. Maşın universal və lal evlilik təklifidir.\nMaşına sahib qadının şüur aysberqi öz gələcək namizədinə səslənir:\n"Daha çoxunu etməlisən. Bu missiya çoxdan tamamlanıb. Mən çətin qadınam. Betta kişisisənsə, ən yaxşı halda, maşınım qədərsən!"\nYəni, əziz kişi oxucu, betta, yoxsa alfa erkək olduğunu öyrənmək üçün sevgilinin telefonuna göndərdiyin mesajı oxu. Oxuya bilirsən? Yox, yəqin ki, telefon kilidlidir, hə? O zaman, sən Betta kişisən. İşdir əgər, mesajı oxuyursansa, deməli, Alfa kişisən. Sən canı, günahımdan keç.\nDünya alfalıq üzərində dövr edən bir kürədir. Və hazırda patriarxın liderlik etmə səbəbi də məhz Alfalığın dominantlıq üçün ən ideal forma olmasıdır. Alfalıq tarixən kişilərə xas şəxsiyyət konsepsiyası olmaqla yanaşı, Angela Merkel kimi qadınlar da var, lakin onların sayı nisbətən az olduğu üçün varlıqlarına şahid olarkən bunu təqdirəlayiq hal hesab edirik.\nNiyə qadına bənzəyən kişiləri qınayır, (cəsarət, qüdrət və qəddarlıq kimi cəhətlərdə) kişi xarakterli qadınları isə alqışlayırıq? Cavab çox sadədir.\nAlfa (xarakterli) olmaq çətindir. Çətini bacarmaq isə dominantlıq yaradır.\nModern dünyada feministlərin bu qədər aqressivlik sərgiləməsi də Alfalığa yiyələnmə arzusunun nəticəsidir.\nDünyada Alfalığın təbii örnəyi qarşımızdadır - Erkəklər.\nEyni təbiət bizə Bettalığın daha çox qadınlara uyğun konsepsiya olduğunu da açıqlayır. Lakin fərdlərin daxili üstünlük arzusu bu həqiqəti basdırır, bir çox hallarda, mövcud həqiqəti dəyişmə cəhdi ilə sonlanır, qısası, qanqaraçılığın yaranmasına səbəb olur.\nHərçənd, əziz oxucu, təbiətdə üstün cins yoxdur. Şərtlərə uyğun olaraq ya Alfasan, ya da Betta. Yəni, düşünmək olmaz ki, Betta kişi Alfa qadından zəifdir, yaxud da əksinə. Xeyr, xeyr. Kişini Baş, qadını isə Boyun adlandıran atalarımız zənnimcə bu mövzunu bizdən əsrlər öncə tamamilə açıqlamağı bacarıblar. Güc sahibi olmaq hələ güclülük mənasına gəlmir, əsas olan, həmin gücü yönəltmək bacarığıdır. Şirkət rəhbəri olub həyat yoldaşından "pultu ala bilməyən" o qədər Betta kişilərimiz var ki.\nSevmək nəzəriyyə, sevişmək praktikadır\n13:38 21 Aprel 2020\nQadının istədiyi, kişinin istəmədiyi...\n15:49 16 Aprel 2020\nİctimai nəqliyyat təcavüzkarları\n11:50 23 Avqust 2019


Bu şirkətlər işçi yığır: əmək haqqı 400-800-1000-2000 manat – 26 VAKANSİYA | DƏNİZ XƏBƏR\nBu şirkətlər işçi yığır: əmək haqqı 400-800-1000-2000 manat – 26 VAKANSİYA\nKompüter bilikləri – MS office, 1C;\nYaş:35 – 50\nDil biliyi: Rus – əla, İngilis – arzuolunan;\nMaraqlanan namizədlər CV formalarını mövzu yerinə “İcraçı Direktor Köməkçisi” yazaraq göndərə bilərlər ([email protected]growestdc.az).\nMaraqlanan namizədlər CV formalarını mövzu yerinə ” Ticarət Nümayəndəsi” yazaraq ünvanına göndərə bilərlər ([email protected]).\nDil bilikləri: Azərbaycan dili – mükəmməl, rus və ingilis dili – orta\nİş saatları – I-V-ci günlər 09:00-17:00, VI – gün 10:00-16:00 – dək.\nQeyd olunan tələblərə uyğun namizədlər CVlərini elektron ünvanına “PR menecer” başlığı göndərə bilərlər ([email protected]).\nPrevious articleGƏMİQAYIRMA VƏ GƏMİ TƏMİRİ” KAFEDRASI ÜZRƏ DÖVLƏT İMTAHANININ SUALLARI\nNext articleYeni gəmilərin tikintisi üçün kreditlərin həcmi əhəmiyyətli dərəcədə azalıb


MTN generalının sürücüsü məhkəmədə ifadə verdi\nRabitə və Yüksək Texnologiyalar Nazirliyinin (RYTN) keçmiş Aparat rəhbəri, on milyonlarla mənimsəmədə suçlanan Vidadi Zeynalov məhkəmədə ifadə verməkdən imtina edib. O, imtinasını cinayət işinin materialları ilə hələ də tanış ola bilməməsi ilə əsaslandırıb.\n«HƏR AY GEDİB PAKETİ GÖTÜRMÜŞƏM»\nVidadi Zeynalov, «Aztelekom» MMC-nin keçmiş baş direktoru Məhəmməd Məmmədov, «Bakı Telefon Rabitə» İstehsalat Birliyinin sabiq rəhbəri Beytulla Hüseynov da daxil olmaqla, 11 nəfərin mühakiməsi dekabrın 14-də Bakı Ağır Cinayətlər Məhkəməsində davam etdirilib.\nDindirilməyən sonuncu təqsirləndirilən Vidadi Zeynalov ifadə verməkdən imtina etdiyinə görə şahidlərin dindirilməsi mərhələsi başlanıb.\nİlk şahid MTN-nin Mütəşəkkil Transmilli Cinayətkarlıqla Mübarizə İdarəsinin rəisi olmuş, həbsdə yatan general Sübahir Qurbanovun sürücüsü Ramil Əliyev idi. Deyib ki, hər ay nazirliyin Aparat rəhbəri Vidadi Zeynalovun yanına gedib, ondan bir paket alırdı: «Hər ay Sübahir müəllimin göstərişi ilə nazirliyə gedib paketi götürmüşəm. Gətirib Sübahir müəllimin otağında özünə vermişəm. Amma içində nə olduğunu bilmirəm».\n6 MİN MANAT PAKET MAAŞ\nVidadi Zeynalov da hər ay sürücü ilə paket göndərdiyini təsdiqləyib.\nDaha bir şahid isə Rabitə və Yüksək Texnologiyalar Nazirliyinin baş mühasibi Rəfiqə Abbasova olub. Aylıq maaşının 900 manat olduğunu, son 6 ayda isə əlavə olaraq 200 manat aldığını deyən şahid, əsasən, nazirliyin Maliyyə şöbəsinin müdiri Mətanət Məmmədova ilə işlədiyini bildirib.\nArdınca Mətanət Məmmədova özü də dindirilib: «Aylıq maaşım 2300 manat idi. Paket olaraq, 2003-cü ilə qədər 4300 dollar, 2015-ci ildən isə 6 min manat almışam».\nHakim şahiddən aldığı pulları geri qaytarmaq fikrində olub-olmadığını soruşub. Mətanət Məmmədova «qaytarmalıyıq» cavabını verib.\n«91-Cİ İLİN BAZİS QİYMƏTLƏRİNƏ UYĞUN HESABLANIRDI»\nBu gün məhkəmədə həmçinin, «Bakı Telefon Rabitə» İstehsalat Birliyinin (BTRİB) Texniki şöbəsinin müdiri olmuş Abbas Məmmədov, bu qurumun başqa bir əməkdaşı Əli Zeynalov da dindirilib.\n«Biz layihələri qiymətləndirib baş idarəyə göndərirdik. Baş idarədən də sifarişçilər götürürdü. Digər işlərdən isə xəbərim yoxdur. Layihə smeta sənədləri 91-ci ilin bazis qiymətlərinə uyğun olaraq hesablanırdı», – Əli Zeynalov bildirib.\nMəhkəmə dekabrın 16-da davam edəcək.\nNazirliyin sabiq yüksəkrütbəli şəxsləri ifadələrində büdcə vəsaiti xərclənərkən xərcləri şişirtdiklərini etiraf ediblər. İstintaqın qənaətinə görə, məhkəmə önünə çıxarılan 11 nəfər toplam 153 milyon 143 min manatlıq mənimsəmə və israfetmə ilə dövlətə ziyan vurub.


Erməniyə ağlamaqdan kor olanların görmədikləri – “A-dan Z-yə Aqil Ələsgərlə” / VİDEO – Yenicag.Az\nAna Səhifə Cəmiyyət Erməniyə ağlamaqdan kor olanların görmədikləri – “A-dan Z-yə Aqil Ələsgərlə” / VİDEO\nYeni Çağ Media Qrupu – Aprel 17, 2021 - 17:00\n“A-dan Z-yə Aqil Ələsgərlə” ikinci sezonunda 19-cu buraxılışı ilə görüşünüzə gəlib.\nRamazan ayının gəlişi ilə başlayan mübahisələrə, pandemiya ilə bağlı məntiqsiz qərarlara, Hərbi Qənimətlər Parkı ətrafında yaradılan süni ajiotaja dair həftənin müzakirə edilən mövzularına Aqil Ələsgərin təqdimatında fərqli rakursdan baxa biləcəksiniz.\nRəqsanənin əlinə almağa utandığı mikrofon…\nƏslində Azərbaycan cəmiyyətində istəsən də darıxmırsan. Məsələn, serrozdan öldüyü bilinən Rəmişin boynuna qoydular ki, sən koronadan ölmüsən, illərdir səni süründürən serrozdan deyil. İş o həddə çatıb ki, Rəqsanə də qayıdıb deyir ki, azacıq əxlaqınız olsun, adam mikrofonu əlinə almağa utanır. Daha mikrofondan kim hansı məqsədlər üçün necə istifadə edibsə, o məsum alət Rəqsanənin belə gözündən düşüb.\nRamazan ayında tənqidə bir şey tapmayanda…\nBu arada, Ramazan ayının daxil olması ilə feysbukun Azərbaycan seqmenti xəbər tutdu ki, bəzi restoranlar iftardan iftara işləyəcəklər. Və işin ən maraqlı tərəfi bu oldu ki, maksimum kimsə qonaq aparanda restorana gedənlər elə səs-küy saldılar ki, sanki restoranda yatıb-qalxan sekulyarizm fədailəridir. Halbuki, həqiqətən, azad ticarət dövrüdürsə, sahibkarın hansı zamanda restoranı açmasından sənə nə, mənə nə? Üstəlik, bu ənənə bir çox restoranlarda ta 90-cı illərin ortalarından bəri var. Neynəyək ki, siz indi xəbər tutmusunuz ki, Lenin ölüb. Qısacası, insanların inancları sizə maneə yaratmırsa, buraxın hər kəs öz inandığı ilə baş-başa qalsın.\nErməninin gözündə tiri görməyən “bizimkilər”…\nBu mələklər, müqəddəs rahibələr haradan peyda oldular? Boş dəbilqələrə görə şüvən qoparanlar bir dəfə də olsa, o dəbilqə sahiblərindən “Azərbaycan torpaqlarında nə itiniz azıb?” – deyə soruşublarmı? Xocalıda donmuş uşaq cəsədlərini paylaşıb, o vəhşiliyə etiraz ediblərmi? İşğaldan sonrakı Qarabağa baxıb, viran qoyulan Ağdamın, Füzulinin, Qubadlının, Zəngilanın hesabını sorublarmı ermənidən? Yoxsa dəbilqəmi ancaq sızladıb o kövrək qəlbləri? Siz humanistsiniz, yoxsa ermənist, cənablar və xanımlar?! Baxın, terrorçusuna, qatilinə heykəl qoyan millətdir erməni. Uzağa getməyək, Şirak vilayətində Osmanlının baş naziri Tələt Paşanı qətlə yetirən Teyliryana heykəl qoyan ermənilər o əli qanlı qatilin ayağının altına da Tələt Paşanın başını kəsib qoyublar. Yəni dəbilqəsini və ya papağını-filan da deyil, bildiyiniz insan başını. Budur erməninin gerçək xisləti…\nVə çətinə düşəndə “Biz erməni kimi olmamalıyıq” cılız arqumentinin altına yıxılırsınız. Halbuki qan yaddaşını itirməmək üçün gərəkirsə, yağı düşməndən də öyrənəcəyimiz çox şeylər var.\nİsveçi görməyib, gözü Fransanı axtaran trollar…\nOperativ Qərargahın trolu olan doktorlardan hansı ağzını açsa, “Avropada hər yer bağlanıb”, – deyir. Mübarək, Almaniyaya baxana qədər İsveçə də bax da. Necə olur ki, hər sərsəmləməyə don geyindirmək üçün “İsveç elm adamları belə deyib”, – deyə bilirsiniz, ancaq koronavirus tədbirləri ilə bağlı heç bir qadağa tətbiq etməyən İsveçə deyil, Avropanın ən çirkli ölkəsi olan Fransaya baxırsınız… Üstəlik, qapalı yerdə hər kəs maskasız otura, ya da bir zibil qutusunun yanında saatlarla maskasız siqaret çəkib zəhərlənə bilərkən, yürüş edərkən maska taxmağı məcburi elan etmədəki məntiqi heç Hippokrat də izah edə bilməz, nəinki boş vaxtlarında TƏBİBə trolluq edən Adil və Vasif “doxtur”lar…\nSon bir ildə ölkədə 77 milyon 600 min tibbi maska satılıb. Kənardan gətirilən, parça-filanı da üst-üstə gəlsən, deyək ki, 80 milyon maskadan istifadə olunub. Gün ərzində bir vətəndaşın öz sağlamlığı üçün üç dəfə maska dəyişdirməsinin vacib olduğunu nəzərə alsaq, bir ildə orta hesabla 9-10 milyard maskadan istifadə olunmalı olduğu halda, vətəndaşımız bir maskadan 40—45 gün istifadə edib. Onu da necə? Arxa cibinə qoyub, polisi görəndə, ya da qələbəlik bir yerə keçəndə keçirib ağzına. Yəni sağlığı üçün deyil, sırf cərimələnməmək üçün. Bəlkə də elə o üç saatlıq ömrü olsa da, üç ay ağızdan çıxmayan maskalar zəhərləyib, xəstələndirib, yatağa salıb insanları. Onun üçün imkan verin, rahat nəfəs alaq…


Mən bunu artıq yaşadım!\nElə yaşayırsız ki, sanki irəlidə daha 500 il zamanınız var. Bil Geyts\nYaz növbəti dəfə başımızın üstünü kəsdirib. Ölkədəki, dünyadakı iqtisadi,siyasi, ictimai problemləri, maneələri vecinə almadan gəlib durub kandarda. Evcanlı xanımlar növbəti dəfə təşvişdədi. Axı ev-eşiyi əsaslı surətdə yığışdırmaq, künc-bucağı töküb araşdırmaq, köhnələri atıb yenilər üçün yer düzəltmək lazımdı. Hələ bayram süfrəsi, biş-düş, bayramlaşmaq üçün hədiyyələr”¦ Müasir tələbləri bir yana qoyaq, minilliklərdir ki, biz yazı məhz bu modellə qarşılayırıq.\nMüasir həyatsa öz tələblərini diqtə edir. Evimizi yığışdırmağa təzə açılan kantorlar hər cür xidmət növü təklif edir. Şəkərbura, paxlavanı hər tinbaşı şirniyyat dükanından almaq olar. Amma bircə işi özümüzdən başqa kimsə görə bilməz. Həyatının vacib məqamlarına dəyər verib iç dünyanda səliqə-səhman yaratmağa yad adam çağırmazlar. Əlbəttə, qərar verib bir gün ərzində həyatını dəyişdirə bilməzsən. Amma bir gün həyatını kökündən dəyişməkçün lazımi fikirləri düşünməyə yetərincə bəs edər.\nPsixoloqlar bizi daima imtahana çəkir və soruşur: Bax gör stəkan yarayı qədər doludur, yoxsa yarıya qədər boşdur? Əslində stəkan ağzına qədər doludur, özü də Allah bilir nələrlə. Ağzınacan dolu stəkana su tökmək mümkün deyil. Həyatına yeniliklər gəlmir, çünki onlar üçün yer yoxdur. Sənin həyat pazlın gah yığılı, gah da quraşdırılmış şəkildə ola bilər. Amma onu dəyişdirməsən hər dəfə eyni şəkil yığılacaq. Olayları nə qədər silkələyirsənsə nəticəsi bir olur.\nÖzündən soruşa bilərsən, həyatımın mənası nədir? Yaxud gələcək 5 ilin planlarını mıncıq kimi ipə düzərsən. Onu da bilirsən ki, bunu dəfələrlə eləsən də həyatın keyfiyyətcə dəyişməyib. Deməli, lazımsız məqamları tapıb tullamaq lazımdı. Həm fiziki, həm energetik, həm də mental planda. Keçmişi də toplayanda sonunda iy verməyə başlayır. Keçmiş isə sırıqlı yorğan deyil ki, günə verib güvələrini qaçırdasan. Keçmişin kolleksiyaçıları bu mərəzin əlamətlərini asanlıqla araşdırıb aşkarlaya bilər. Ən əvvəl həyatın sanki "dejavyu"ya bənzəyir. Hər səhər dünənkinə, srağagünkünə eynən oxşayır. "Mən bunu yaşamışam axı" deyib çığırmağın mənası yox, çünki sabah yeni günü yox, dünənkinin variasiyasını gətirəcək. Ətrafına baxıb heyrətlənirsən. Hamının həyatı ildırım sürətilə keçdiyi vaxt sən sanki yerində addımlayırsan. Sən bir addım atınca yanındakı üçünü atır, yeni nailiyyət qazanır. Zamanla ayaqlaşa bilmirsən.\nDeməli belə, ən əvvəl keçmiş, indiki zaman və xüsusi cəhdlə gələcək yığışdırılmalıdır. Bəli, sizin hələ gəlməmiş gələcəyinizdə o qədər qalaqlanmış arzular, planlar iylənir ki”¦ Keçmişi yığışdırmaq çətin deyil. "Oldu və keçdi!" deyib hamısını araşdırmadan zibil yeşiyinə göndərirsiz. Ağlamalı məqamlarda duruxub bir damcı göz yaşı axıtmaq istəyi arxadan zərbə vuracaq, biləsiz. Papağını qabağına qoyub fikirləşməyin əsl vaxtıdı. Yarımçıq işləri ya bitirmək lazımdı, ya da həyatından vızılladıb unutmaq. Açıq qalmış məsələlər siyahıdan silinməlidir. Onların həyata keçməsinə kifayət qədər zamanı vardı. Problemləri kağızdan bükülmüş gəmini suya endirdiyimiz kimi eytiyatla buraxıb ürəyiniz istəsə ardıyca dəsmalı yelləyə də bilərsiz. Problemi başından aşanlar 12 vərəq yox, 100 vərəq dəftər alsın və probleminin adını verdiyi gəmicikləri ehmallıca hamısını həyatın axarına versin. Gəmilər uzaqlaşdıqca çox gözəl görünəcək.\nParalel olaraq evdə qalanmış lazımsız əşyaları da atmaq yaxşı effekt verir. Tullayırıq, paylayırıq, veririk, canımızı qurtarırıq, vəssalam! Rədd olsun geyilməyən pal-paltar, evində qalaqlanmış suvenirlər, yararsız qab-qaşıq, texnika! Hər bir əşya yaşanmış ömürdü, enerjinin bir parçasıdı. Gah yarıyacan boş, gah dolu olan stəkanın bir adəti də var: nə qədər boşaldırsan, əvəzinə bir o qədər də dolur.\nEv, ofis, bağ təmizlənəndən sonra keçirik kompüterin içindəki virtual məkana. Faylları da tullamaq lazımdı. Bütün ömrünü toplamağa heç bir sərt disk yetərli qədər yaddaşa malik ola bilməz. Sosial şəbəkədəki lazımsız dostları, xəbər lentində sizdə mənfi emosiya oyadanları, brauzerin yaddaşında ilişib qalmış saytları - hamısını "delete" düyməsinə qurban verirsiz. Daxil olan informasiya axını ilə xüsusilə ehtiyatlı olmaq lazımdı. İnformasiya intoksikasiyası adlı bir termin var, daxil olan informasiyadan zəhərlənmə hallarının artdığı zamanda tez-tez işlənir. Adamlar aldığı zəhərli informasiyanı paylaşaraq öz qəlbinin səsini eşitməyi yadırğayıb.\nZir-zibili atmaq işin yarısı idi. İndi yerdə qalan hər şeyi öz yerinə qoymaq lazımdı. Əgər sənin masanın üstündə açıq qalmış, oxunmamış, yarımçıq atılmış kitablar yallı gedirsə, onlar sənə rahat yaşamağa imkan verməyəcək. Yaradıcı xaos adlanmış səliqəsizlikdən şedevrlər yaransaydı pintilər avtomatik olaraq dahi olardı.\nBütün səviyyələrdə təmizlik aparandan sonra yazqabağı içində inildəyən, züy tutan kədər bir qədər səsini kəsməlidir. Yalnız sakitlik çökəndən sonra özünə bir sual verə bilərsən: "Mən bu həyatdan nə istəyirəm axı?". Cavabı mütləq eşidiləcək”¦


"ATƏT-in Minsk qrupu - Mayası erməni təəssübkeşliyindən yoğrulanlar"\n23 Oktyabr 17:22 | 988\nİndi anlayırsızmı ki, Prezident İlham ƏIiyevin Qoşulmama Hərəkatına önəm verməsi nəyə görə idi?\n"ATƏT-in Minsk Qrupunun həmsədr ölkələri əsl sifətlərini yenidən bütün dünyaya nümayiş etdiriblər. Belə ki, BMT Təhlükəsizlik Şurasının (TŞ) iclasında həmsədr dövlətlərin ədalətsiz, qərəzli olmaları bütün çılpaqlığı ilə üzə çıxıb. Sübut olundu ki, bitərəf deyillər, onlar yenə də bütün beynəlxal hüququ tapdalayaraq açıq-aşkar işğalçının tərəfini tuturlar". Bunu SİA-ya Əməkdar jurnalist Elman Babayev deyib.\nOnun sözlərinə görə, açıqlanan rəsmi məlumata əsasən, oktyabrın 19-da BMT TŞ-nın Ermənistanın Azərbaycana təcavüzü ilə əlaqədar keçirilmiş qapalı iclasından sonra ATƏT-in Minsk Qrupunun həmsədr ölkələri Rusiya, ABŞ və Fransa tərəfindən TŞ Prezidentinin (rotasiya qaydasına uyğun olaraq oktyabr ayı üçün Rusiyadır) bəyanatının layihəsi hazırlanıb və razılaşdırılması üçün üzv ölkələr arasında yayılıb: "Amma təəssüf ki, həmin bəyanat layihəsində TŞ-nin 1993-cü ildə qəbul etdiyi və Ermənistan qoşunlarının Azərbaycanın işğal edilmiş ərazilərindən çıxarılmasını tələb edən 822, 853, 874 və 884 saylı qətnamələrinə heç bir istinad yoxdur.\nTŞ-də təmsil olunan Qoşulmama Hərəkatına (QH) üzv 7 ölkə - İndoneziya, Niger, Vyetnam, Tunis, Cənubi Afrika, Dominikan Respublikası, Sent Vinsent və Qrenadin - layihəyə TŞ qətnamələrinə istinadın daxil edilməsini təklif etsə də, həmsədr ölkələr öz xislətlərinə sadiqlik göstərərək bunun qəbuledilməz olduğunu bildiriblər.\nHəmsədr ölkələr tərəfindən bəyanatın iki dəfə sükut proseduru vasitəsilə qəbuluna cəhd göstərilməsinə baxmayaraq, QH ölkələri prinsipial mövqe nümayiş etdirərək TŞ qətnamələrinə istinadın yer almasında təkid ediblər. Yalnız bundan sonra həmsədr ölkələr rüsvayçılıqla bəyanat layihəsini geri götürmək məcburiyyətində qalıblar.\nBax, budur həmsədr dövlətlərin əsl siması!!! 30 ilə yaxın müddətdə münaqişəni tənzimləməli olan qurumun belə bir mövqe tutması çox mətləblərə aydınlıq gətirir. Şübhə yeri qalmır ki, bu dövlətlərin özü illərdir münaqişənin həllini uzatmaqla, işğalçını himayə etməklə məşğul olub. Ermənistan isə belə bir himayəni hiss edib, arxayınlaşıb, silahlanıb, beynəlxalq hüququ ayaqlar altına alıb.\nVurğulamaq yerinə düşər ki, son 25 ildə ilk dəfə idi Qarabağ məsələsi TŞ-də müzakirə olunurdu. Bu imkan verirdi ki, nəhayət həmsədrlər tərəfindən hazırlanmış bəyanat layihəsi ədalətli olsun. Amma nə yazıqlar ki, bəyanat onların indiyə qədərki fəaliyyətindən uzağa getməyib.\nGəlin baxaq, nə var bu layihədə: atəşkəsə nail olunması, danışıqların aparılması kimi şablon, çeynənmiş və insanların iyrəndiyi söz yığını. Ən əsası isə bu mətndə işğalçı və işğala məruz qalan ölkə arasında heç bir fərq qoyulmayıb.\nBir daha o nəticəyə gəlirik ki, həmsədr ölkələr heç bir halda dəyişməyəcək. Bu dövlətlərin mayası erməni təəssübkeşliyindən yoğrulub. Ən ali tribunada əyləşib beynəlxalq hüququ müdafiə etməyə borclu olanlar TŞ qətnamələrinə bu şəkildə yanaşmamalı idilər.\nTəkcə onu xatırlatmaq vacibdir ki, TŞ qətnamələri 1993-cü ildə yekdilliklə qəbul edilən zaman hər üç həmsədr ölkə qətnamələrin lehinə səs verib. İndi niyə səs verdikləri TŞ qətnamələrindən bu dərəcədə çəkinirlər? Çünki bir tərəfdə bu qətnamələr, digər tərəfdə erməniləri müdafiə etmək siyasəti heç cür üst-üstə düşmür.\nÖzünün səsinə, imzasına hörmət etməyən, özü-özünü təhqir edən həmsədr ölkələrin bundan sonra hansı bəyanatı, sözü inandırıcı ola bilər? Azərbaycan cəmiyyəti Minsk Qrupuna nifrətində haqlı deyilmi?\nDiqqət edək, nə yazılıb TŞ qətnamələrində? Ermənistan qoşunları Azərbaycan torpaqlarından çıxarılmalıdır! Yəni, TŞ-nin 884 saylı qətnaməsində “822, 853, 874 saylı qətnamələrin icra edilməsi üçün təcili addımlara dair yenilənmiş vaxt cədvəli”nə uyğun olaraq işğalçı qoşunların Azərbaycanın işğal edilmiş digər ərazilərindən çıxarılması tələb edilirdi.\nAmma nə baş verdi? 30 ilə yaxın zamanda qətnamələri heçə sayan işğalçı ölkəyə təzyiqlər göstərilmədi, ona qarşı sanksiyalar qoyulmadı. Əksinə himayə olundu, silahlandırıldı! Kim tərəfindən? Məhz həmsədr ölkələr tərəfindən!\nVə bu himayədən azğınlaşan Ermənistan beynəlxalq hüquqa, TŞ qətnamələrinə tüpürərək öz qoşunlarını Azərbaycan ərazilərindən çıxartmadı, əksinə işğalı möhkəmləndirmək və Azərbaycan torpaqlarını ilhaq etmək xətti tutdu. Münaqişənin indiyə qədər həll olunmamasının günahkarı göz önündədir: Ermənistan və Minsk Qrupunun həmsədr ölkələri.\nİndi bütün bu ədalətsizliyə, ikiüzlülüyə son vermək üçün Azərbaycan ordusu Ermənistanın hərbi təcavüzünə cavab olaraq başladığı əks-hücum əməliyyatları ilə torpaqlarımızı işğaldan azad edir və nəticə etibarilə qeyd etdiyimiz qətnamələrin icrasını təmin etməkdədir. Azərbaycan öz mövqeyində o qədər haqlıdır ki, dünyanın ikiüzlüyüyü, ədalətsizliyi bu haqq uğrunda mübarizədə qarşımızda aciz qalacaq!\nBMT TŞ da tamamilə mənasız bir quruma çevrildiyini hər addımda sübut etməkdədir. TŞ daimi üzvlərinin girovuna çevrilərək ancaq çirkin siyasi konyuktura ilə məşğul olur. Tam anti-demokratik mühit burada hökm sürür. Maraqlıdır, Şurada Türkiyə, Pakistan, İndoneziya, Braziliya, Cənubi Afrika kimi ölkələr niyə yoxdur? Və ya hansı səbəbdən TŞ-nin daimi üzvləri arasında Afrikadan, Cənubi Amerikadan bir dənə ölkə yoxdur? Dünyanın taleyinin müstəmləkə keçmişinə malik, neokolonist düşüncəli ölkələrə tapşırılması nə dərəcədə ədalətlidir?\nBMT TŞ-də biabırçı bəyanat layihəsinin qəbuluna imkan verməyən Qoşulmama Hərəkatının ölkələrinə isə minnətdarlıq düşür. Bu ölkələr ədalətin, beynəlxalq hüququn yanında yer almaqla həm də Hərəkatın prinsiplərinə, dəyərlərinə sadiq qaldıqlarını nümayiş etdirdilər.\nBurada xüsusi vurğulanmalı məqam Hərəkatın bir daha beynəlxalq münasibətlər sistemində ciddi faktora çevrilməsidir.\nƏgər xatirinizdədirsə, bir sıra müxalifət nümayəndələri, xaricə sığınıb siyasətdən heç nə anlamayanlar vaxtilə “QH-na qoşulmaq Azərbaycanın nəyinə lazımdır”, “Nəyə görə başqa ölkələrə humanitar və maliyyə yardımlar edilir” kimi yanlış fikirlər ortaya atmaqla ictimai rəyi çaşdırırdılar. Dərk etmirdilər ki, bu qurum məhz belə anlar üçün lazımdır. Anlamırdılar ki, Prezident İlham Əliyev ölçülüb-biçilmiş, düşünülmüş, uzunmüddətli hədəflərə hesablanmış bir xarici siyasət yürüdür. Ədalətsiz bəyanatın qəbul edilməməsi, QH-na üzv ölkələrin dəstəyi Prezident İlham Əliyevin növbəti diplomatik qələbəsidir.\nAzərbaycanın qısa müddət ərzində qazandığı nüfuz və inama görə bu hərəkata sədr seçilməsi, ölkəmizin bu qurumda aktiv rolu öz bəhrəsini verməkdədir. İndi anlayırsızmı ki, Prezident İlham ƏIiyevin QH önəm verməsi nəyə görə idi?".


SON DƏQİQƏ! 4 saat yaralı mühasirədə həyatını itirən əsgərimizin ürəkparçalayan vəsiyyəti tapıldı – KAİM.AZ\n22 May 2022, Bazar - 12:04\nHome/banner/SON DƏQİQƏ! 4 saat yaralı mühasirədə həyatını itirən əsgərimizin ürəkparçalayan vəsiyyəti tapıldı\nSON DƏQİQƏ! 4 saat yaralı mühasirədə həyatını itirən əsgərimizin ürəkparçalayan vəsiyyəti tapıldı\n19 Noyabr 2020 17:52\n“Dörd saat yaralı vəziyyətdə mühasirədə qalıb, şəhid olan əsgər” adıyla yayılan qəhrəmanımızın videosuna yəqin ki, əksəriyyətiniz baxmışdı. Çox təsirli idi. Milyonlarla baxışı olan video haqqında sosial şəbəkələrdə dolaşıq xəbərlər yayılmağa başladı. Bilərəkdən, ya da bilməyərəkdən bir nəfərin o şəhidin sağ olduğu ilə bağlı yaydığı video ailənin müraciətindən sonra sosial şəbəkə istifadəçiləri tərəfindən silindi.\nƏziz oxucular, təəssüflər olsun ki, videoda gördüyünüz qəhrəmanımız şəhid olub!\nŞəhidimiz Qəbələ rayonu Əmirvan kəndində 1996-cı ildə anadan olmuş Abdurahmanov Elvin Əbülfəz oğludur.\nDünən şəhidimizin atası Əbülfəz Abdurahmanovla danışdım. Danışığı, səsinin qürurundan da hiss olunur ki, elə oğulu məhz bu cür KİŞİ cəmiyyətə təqdim edə bilər.\nMiq.Az-a açıqlamasında Əbülfəz Abdurahmanov şəhid övladı haqqında xatirələrini danışır:\n“Müharibə başlamamışdan bir həftə qabaq 1 günlük evə gəldi. Mənim ad günümü təbrik etmək üçün. Təsadüfən zəng elədi, təsadüfən gəldi, təbrik etdi və təsadüfən də xidmətə qayıtdı”-deyir şəhid atası.\nHələ iyul hadisələri zamanı oğlunun general Polad Həşimovun şəhid olması xəbərindən sarsıldığını bildirir:\n“Ermənilərin Tovuzdakı hücümu ilə bağlı narahat idi Elvin. General Polad Həşimovun şəhid olma xəbərindən çox sarsılmışdı, yerə-göyə sığmırdı. Deyirdi ki, bu müharibə nə vaxtsa başlamalıdır.”\nQəhrəman şəhidimiz məzuniyyətə az-az gəlirmiş. Atasının dediyinə görə o, özünü şəhid olmağa hazırlayıbmış:\n“Çox qeyri-adi insan idi. Müharibə başlayan gün mənə zəng etdi. “Bismillah edib əks-hücuma keçdik, xeyir-dua ver, ata”-deyə bildirdi. Sonra mənə dedi ki, ola bilər, nəsə başqa yanlış xəbər eşidə bilərsiniz, amma inanmayın. Yalnız rəsmi, xüsusən də Cənab Ali Baş Komandanın dilindən səslənən xəbərlərə inanın. Onu da ki, narahat olma, məndən heç nə soruşma, eşidəcəyin lazım olan məlumatları özüm sənə deyəcəm. Özünə yaxşı bax, ata!”-deyə şəhid atası köks ötürür.\n“Oktyabr ayının 1-də ad günü idi. Zəng edib təbrik etmək istədim. Tərəddüd etdim, mane ola bilərəm deyə fikrimdən daşındım. Dözə bilmədim, yenə zəng vurdum, telefonu bağlı idi. Ad gününü təbrik etmək də qismət olmadı mənə”- Əbülfəz Abdurahmanov deyir.\nŞəhidimizin atası deyir ki, Elvin subay idi:\n“Oğlum hələ evlənməmişdi. İki il idi ki, nişanlı idi. Hələ orta məktəb illərində, V-VI sinifdə oxuyarkən sevdiyi qızla nişanlı idi. Gələn il toyunu etməyə hazırlaşırdıq, qismət olmadı. Sən demə oğlum özü də bilirmiş ki, şəhid olacaq”-deyir Əbülfəz Abdurahmanov.\nŞəhidimizin əmisi, ehtiyatda olan mayor Abdurahmanov Şakir də bizimlə söhbətində Elvinin cəsur, ürəkli hərbçi olduğunu bildirir:\n“Həmişə mənə deyirdi ki, müharibə başlayacaq. Biz Qələbə qazanacağıq, sənin yarıda saxladığın kəşfiyyat arzularını mən davam etdirəcəm, əmi. Arzusu bu Vətən üçün savaşmaq, düşməni məhv eləmək, millət yolunda şəhid olmaq idi, ona da çatdı” – mayor Abdurahmanov Şakir danışır.\nŞəhidimiz hərbi xidmətdən hər dəfə məzuniyyətə gələndə anasına deyrimiş ki, ana, sənin 3 oğlun yox, 2 oğlun var. Mən Vətənin oğluyam, çalış ki, mənsizliyə alışasan.\nBu barədə şəhidimizin qardaşı Elçin Abdurahmanov Miq.Az-a danışır:\n“Müharibədən əvvəl də, sonra da hər şeyə hazır olun deyirdi. Sonuncu dəfə mənlə danışanda dedi ki, möhkəm olun! Nəsə olsa, atama-anama de ki, ağlamasın! Siz Qələbə xəbərini eşidəcəksiniz yaxınlarda. Anamla sonucu dəfə sentyabrın 30-da danışdı. Gülə-gülə dedi ki, axı sənə demişdim, o biri iki qardaşım sənin, mənsə Vətənin oğluyam. Məndən nigaran qalma, ana.”-deyir Elçin Abdurahmanov.\n“Dörd saat yaralı vəziyyətdə mühasirədə qalıb, şəhid olan əsgər” adıyla yayılan qardaşının videosuna da aydınlıq gətirir Elçin. Bildirir ki, əslində qardaşının videoda deyildiyi kimi mühasirədə qalib qan itirməsi xəbəri düzgün deyil:\n“O video qardaşımın şəhid olduğu gündən qabaq çəkilib. Bilirəm, qardaşımın hansı şəraitdə şəhid olması ilə bağlı çoxları maraqlanır. Qeyd edim ki, qardaşım Füzuli-Cəbrayıl istiqamətində əməliyyatda yüksəklik uğrunda döyüş zamanı şəhid olub. Həmin yüksəklik qardaşım şəhid olan gün alınıb. Düzdür, çox yaxın məsafədə döyüş olub. Qardaşım yaralı halda olub və ağır artilleriya atəşi altında onu döyüş meydanından çıxarmaq mümkün olmayıb. Saatlar sonra yüksəklik götürülüb və arxadan kömək qüvvə gəlib. O zaman qardaşım aldığı güllə yarasından hospitala çatmamış şəhid olub. Amma yenə də sizin sayt vasitəsilə qardaşımı sevənlərə, onun üçün narahat olanlara deyirəm ki, məlum videoadakı çəkilişdən bir neçə gün sonra şəhid olub qardaşım. Həqiqətən də, aldığı güllə yarasından atəş xətti altında qalıb. Amma onu ordan çıxarmaq çətin olub. Təsəvvür edin, düşmən bütün artilleriya silahlarını işə salıbmış”-deyə Elçin bildirir.\nElçin deyir ki, qardaşı şəhid olandan sonra telefonuna yazdığı vəsiyyətini tapıblar. Vəsiyyətdə yazılıb:\n“Əgər mənə nəsə olsa, qırmızı flaş kartımda şəkillər var. Onlar silinib. Elçin, Məcnun, onları geri qaytarın, xatirə olaraq qalsın! Atama, anama yaxşı baxın! Vətənimizə, bayrağımıza, millətimizə bağlı namuslu oğullardan olun inşallah! Hər kəsin həyatda bir arzusu var. Mənim də qəlbimdə ən böyük arzum bir gün Vətənim üçün şəhid olmaqdır. Allaha əmanət olun, canım qardaşlarım!”\nFüzuli rayonu istiqamətində gedən döyüşlərdə qəhrəmancasına şəhid olan Xüsusi Təyinatlı Qüvvələrin giziri Abdurahmanov Elvin Əbülfəz oğlu Qəbələ rayonu, Əmirvan kəndində dəfn olunub.


Bu gecə Çempionlar Liqasında qrup mərhələsinin II turunun növbəti oyunları baş tutacaq | Kəpəz Müstəqil Teleradio Şirkəti\nBu günə xəbərlərin oxunma sayı: 892\n— 01.10.2014 10:22\nBu gecə Çempionlar Liqasında qrup mərhələsinin II turunun növbəti oyunları baş tutacaq\nİlk turda olduğu kimi azarkeşlər yenə 4 qrupda 8 oyuna tamaşa edəcəcəklər. Azərbayan futbolsevərləri üçün əsas diqqət Londona yönələcək. İngiltərənin paytaxtında qardaş ölkə Türkiyənin ÇL-də yeganə təmsilçisi “Qalatasaray” “Arsenal”ın qonağı olacaq. Qrupun start matçında İstanbulda “Anderlext”in müqavimətini qıra bilməyən “Cim-Bom” bu dəfə “Dumanlı Albion”a 3 xal arxasınca gedib.\nD qrupunun digər görüşündə isə Belçikanın “Anderlext” klubu ilə Dortmund “Borussiya”sı üz-üzə gələcək. Oyunun favoriti hesab edilən almanların gənc heyət qarşısında çətinliklərlə üzləşəcəyini qabaqcadan söyləmək olar.\n4 dəfə ÇL-nin qalibi olan “Real” isə səfərdə “Ludoqorets”i sınağa çəkəcək. “Bazel” evində”Liverpul”u, “Atletiko” “Yuventus”u, “Bayer” “Benfika”nı qəbul edəcək.\nGünün ən erkən oyunu isə Rusiyada baş tutacaq. İlk turda Portuqaliyada “Benfika”nı 2:0 hesabı ilə məğlub edib, aktivinə 3 xal yazdıran “Zenit” bu dəfə “Monako” ilə münasibətlərinə aydınlıq gətirəcək.\n1 oktyabr (çərşənbə)\n23:45 “Malmö” – “Olimpiakos”\n23:45 “Atletiko” – “Yuventus”\n23:45 “Ludoqorets” – “Real”\n23:45 “Bazel” – “Liverpul”\n21:00 “Zenit – “Monako”\n23:45 “Bayer” – “Benfika”\n23:45 “Anderlext” – “Borussiya”\n23:45 “Arsenal” – “Qalatasaray”


Cəmiyyət – Xalqtv.az\nCategory : Cəmiyyət\nby Xalqtv 24 Şubat 2020 029\nAlmaniyalı qida üzrə mütəxəssis Haydrun Şubert yuxu üçün təhlükəli olan qidaları açıqlayıb. “Focus”un yaydığı xəbərə görə, o, çiy tərəvəzlərin yuxunu pozduğunu deyib. Buna səbəb onların mədə-bağırsaq sisteminin...\nby Xalqtv 2 Şubat 2020 5 Şubat 2020 02560\nCəlilabad şəhər 67 saylı seçki dairəsindən namizəd Elşad Təhməzov Cəlilabad sakinləriylə görüşdü\nXalqtv 24 Ocak 2020 24 Ocak 2020\nby Xalqtv 24 Ocak 2020 24 Ocak 2020 095\nAzərbaycan Bölgələr Cəmiyyət XƏBƏR LENTİ\nby Xalqtv 23 Ocak 2020 23 Ocak 2020 018\nİcbari Tibbi Sığorta üzrə Dövlət Agentliyi ““Tibbi Ərazi Bölmələrini İdarəetmə Birliyi” publik hüquqi şəxsin tabeliyindəki tibb müəssisələrində çalışan səhiyyə işçilərinin əməyinin ödənilməsi sistemi haqqında” Qaydanı...\nby Xalqtv 23 Ocak 2020 23 Ocak 2020 014\nSeçki Məcəlləsinə azı 10 gün qalmış səsvermə bülletenləri hazırlanmalıdır. Biz yaxın bir neçə gün ərzində bu prosesə başlayacağıq. Xalqtv.az AZƏRTAC istinadən xəbər verir ki, bunu...\nBölgələr Cəmiyyət Tənqid XƏBƏR LENTİ\nby Xalqtv 17 Ocak 2020 17 Ocak 2020 017\nAzərbaycan Qida Təhlükəsizliyi Agentliyinin nəzdində “Süfrə” MMC yaradılır. Xalqtv.az “qafqazinfo”ya istinadla xəbər verir ki, bu barədə məlumatı Agentliyin sədri Qoşqar Təhməzli verib. Sədr qeyd edib...\nXalqtv 16 Ocak 2020 16 Ocak 2020\nby Xalqtv 16 Ocak 2020 16 Ocak 2020 011\nAzərbaycan Respublikasının Qida Təhlükəsizliyi Agentliyi (AQTA) istehlakçı hüquqlarının qorunması, həmçinin qida təhlükəsizliyinin təmin edilməsi istiqamətində tədbirləri davam etdirir. AQTA-dan “ENA”a verilən məlumata görə, Agentliyin əməkdaşları...\nby Xalqtv 14 Ocak 2020 14 Ocak 2020 019\nXalqtv.az saytı 9 fevral növbədənkənar parlament seçkilərində iştirak edəcək deputatlığa namizədləri “20 gün kampaniyası çərçivəsində əməkdaşlığa dəvət edir. Namizədlər bu kampaniyadan yararlanmaqla 20 günlük təşviqat...\nFİRMA MAŞINLARI, “QARA BLOKNOT”, GİZLİ KAMERALAR… – Bakının yol polisində yoxlama ilə bağlı sensasion iddialar və rəsmi reaksiya\nXalqtv 8 Ocak 2020 8 Ocak 2020\nby Xalqtv 8 Ocak 2020 8 Ocak 2020 017\nBakı Şəhər Baş Polis İdarəsinin Dövlət Yol Polisi İdarəsində ciddi yoxlamalar aparıldığı barədə xəbər vermişdik. Xalqtv.az Mia.az-a istinadən xəbər verir ki, BakuPost yoxlama zamanı üzə...


Menecerlər Vaqif Cavadov üçün komanda axtarır » Football-plus.az\n07 iy 04:01olke\nBir neçə il öncə futbolumuzun əsas simalarından sayılan Vaqif Cavadovdan səs-soraq yoxdu. Heç kim ondan danışmır, heç kim ondan yazmır. Mövsüm bitəndən futbolsuz, yəni klubsuzdu. Vaxtilə “Tvente”yə kimi gedib çıxan Cavadov indi heç kimə lazım deyil. Bir müddət əvvəl maraqlanmışdıq, görəsən, Vaqif hardadı? Məlum olmuşdu ki, karyerasında yenilik yoxdu. Heç birinci divizion təmsilçiləri belə ona yaxın durmur. Həqiqətən də çox çətin durumdu. Ötən mövsümün ilk yarısını “Sumqayıt”da, ikinci yarısını isə AZAL-da keçirən təcrübəli futbolçu hazırda “havada qalıb”.\nYenilik olub-olmadığını öyrənmək üçün özü ilə əlaqə saxladıq. Lakin telefon zənglərimizə cavab vermədi. Ardınca isə atası Fizuli bəylə danışdıq. O hələ də səs-sorağın olmadığını bildirdi: “Heç bir yenilik yoxdu. Biz də gözləyirik. Əlimizdən nəsə gəlmir. Menecerlər Türkiyə, Rusiya, Almaniya və Hollandiya klubları ilə əlaqə saxlayırlar. Amma konkret təklif yoxdu ki, danışıq aparaq. Mən heç özüm də bilmirəm, necə olacaq? Cəmi 28 yaşı var. Mənim edə biləcəyim, deyəcəyim nəsə yoxdu. Əsl futbol oynayan vaxtıdı. Görək zaman nə göstərir”.


Protein pəhrizi - Chocolate Slim\nZülal pəhrizi - məhsullar, menyular, sirləri açan\nYaz ərəfəsində bir çox qadın incə formalarını bərpa etməyə çalışır. Çox vaxt bunun üçün özlərini qəti diyetlərlə və ya hətta aclıq tətilləri ilə əzablandırırlar. Bununla birlikdə, bu yanaşma yalnız sağlamlıq problemləri ilə deyil, həm də daha çox kilo alma ilə doludur. Digər tərəfdən getmək və hətta idmançıların istifadə etdiyi bir protein pəhrizində "oturmaq" daha yaxşıdır.\nArıqlamaq üçün hansı protein qidaları qəbul etmək lazımdır?\nBir protein pəhriz menyusuna sadiq qalmağa qərar verərkən, kilo vermək üçün hansı protein qidalarını qəbul etməyiniz lazım olduğunu dəqiqləşdirməlisiniz. Beləliklə, pəhriz menyusuna mütləq daxil edilməli olan protein baxımından zəngin qidalar:\nƏt.İstənilən pəhriz yağsız ət və quş əti uyğun gəlir. Toyuq əti bir protein pəhrizi üçün demək olar ki, ideal bir məhsul hesab olunur.\nBalıq.Az yağlı sortların seçilməsi də məsləhətdir. Balıq zülal baxımından zəngin bir qida olmaqla yanaşı, yaxşı bir omeqa-3 yağ turşusu mənbəyidir.\nDəniz məhsulları- onlar yalnız tanınmış afrodizyak deyil, həm də ideal bir protein qidasıdır.\nSüd.Ən az yağ nisbəti olan süd almaq məsləhətdir.\nYumurta.Daha doğrusu, yumurta ağı. Yeri gəlmişkən, bu növ protein qidası ən asanlıqla həzm olunur.\nkəsmik.Yağsız və ya ən az yağsız olması da arzu edilir.\nPendir.Yağ tərkibi -% 25-dən çox deyil. Ümumiyyətlə, pendirə ehtiyatla yanaşmaq lazımdır: bir qayda olaraq, çox kaloridir.\nSoya məhsulları:süd və pendir.\nqarabaşaq yarması.Əlbəttə ki, daha çox karbohidrat mənbəyidir, lakin bütün dənli bitkilərdən ən çox miqdarda zülal (təxminən 13%) ehtiva edir.\nFındıq.Tərkibində sağlam yağlar olduğu üçün bir protein pəhrizi ilə arzuolunandır. Bundan əlavə, qoz-fındıq “qadağan olunmuş” şirin qidaların əvəzedicisidir.\ngöbələklər.Ən aşağı protein tərkibinə sahibdirlər, lakin göbələklərin tərkibindəki protein çox yavaş əmilir, dolğunluq hissi uzun müddət qalır.\nHəftəlik Zülal Pəhriz Menyusu\nTəəssüf ki, bir protein pəhrizində olduqca monoton yemək lazımdır. Budur bir həftə üçün bir protein protein pəhriz menyusu:\nSəhər yeməyi.Hələ səhər yeməyində bir az karbohidrat yeməyə dəyər, buna görə səhər yeməyini az faizli süd içində yulaf ezmesi ilə yemək yaxşıdır.\nnahar.Az yağlı kəsmik.\nnahar.Toyuq və ya balıq. Bişirə bilərsiniz, bişirə bilərsiniz. Əlbətdə ki, ədviyyatlardan istifadə etməməyiniz məsləhətdir: bədəndə suyu saxlayan duz var.\nQəlyanaltı.Pendir, yumurta, qoz-fındıq və ya kəsmik.\nNahar.Kəsmik və ya toyuq.\nQəlyanaltı.Bir stəkan süd və ya kefir (yağsız).\nBu yalnız özünüz yarada biləcəyiniz nümunə menyudur. İstehlak olunan kalori sayını da hesablamaq məsləhətdir. 1200-dən az olmamalı, eyni zamanda sizin üçün tələb olunan normanı keçməməlidir. İdman məşqlərini "menyuya" da əlavə etmək lazımdır.\nİdmançılar üçün zülal pəhrizi - menyular və tövsiyələr\nKilo vermək üçün deyil, əksinə əzələ kütləsi qazanmaq üçün bir pəhriz saxladığınızda xüsusi bir vəziyyət - bu menyu və tövsiyələr aşağıda verilmiş idmançılar üçün bir pəhrizdir. Birincisində, ikinci vəziyyətdə məqsədin eynisi budur: mənfur yağdan qurtulmaq.\nİdmançılar üçün bir protein pəhrizinin əsas qaydaları\nPəhrizdəki yağ miqdarının azaldılması. Yağların az qala sıfıra endirilməsi lazımdır. Bədənin onların yoxluğundan "əziyyət çəkməməsi" üçün, səhər kətan yağı və ya balıq yağı içə bilərsiniz.\nKarbohidratların azaldılması. Karbohidratlar çox olduqda yağa çevrilməyə meyllidirlər. Buna görə də onların sayı minimuma endirilməlidir. Bədən çəkisinin hər kiloqramı üçün 2 qramdan çox karbohidrat istehlak etməyiniz məsləhətdir. Ancaq onları pəhrizdən tamamilə istisna etməyin: başgicəllənmə, ürək bulanması və pis əhval-ruhiyyə təmin ediləcəkdir.\nProtein qəbulunu artırın. Tələb olunan adi protein miqdarı bədən kilosunun bir kiloqramı üçün bir qramdır. Əzələ kütləsi yığmaq məqsədi güdürsənsə, bədən kilosuna görə ən az 2-3 qram protein yeməlisən.\nİdman yükləri. Əlbəttə, bunlar tələb olunur. Bunlar olmadan "idman" proteinli bir pəhriz sadəcə mənasızdır.\nYeməklər gündə 5-6 dəfə, kiçik hissələrlə. Yeməklər arasında bol su içmək məsləhətdir.\nİdman zülalı pəhriz menyusu adi pəhrizlə eynidir. Fərq yalnız istehlak olunan qida miqdarındadır.\nZülal pəhrizində ən vacib şey pəhrizi mümkün qədər yaxından təqib etməkdir. Yalnız bu vəziyyətdə metabolizmanın yenidən təşkili olacaqdır.\nZülal pəhrizində niyə kilo verir? Çünki buna riayət edərək bədəndə karbohidrat çatışmazlığı yaradırsınız. Bu səbəbdən bu çatışmazlığı aradan qaldırmaq üçün bədəniniz yağ istifadə etməlidir.


İran Xarici İşlər naziri üzr istədi: "Ümid edirəm ki, məni bağışlayacaqsınız”\nNəşr edilib 02.05.2021 14:20\nİran Xarici İşlər Naziri Cavad Zərif mətbuata sızdırılan gizli müsahibəsi üçün xalqdan və məqtul general Qasım Süleymaninin ailəsindən üzr istəyib.\naraz.az ovqat.com-a istinadən xəbər verir ki, İranın baş diplomatı üzrxahlıq mesajını İnstagram hesabında yayıb.\nXüsusilə SEPAH-ın “Qüds Gücü” korpusunun komandiri Qasım Suleymani barədə tənqidi fikirlərinə görə bağışlanmasını xahiş edən Zərif sözlərinin bəzi çevrələr tərəfindən istifadə olunaraq məqtul generalın ailə üzvlərinin və pərəstişkarlarının qəlbinə toxunulduğunu bəyan edib.\n"Məni ittiham edənlərin və mənə böhtan atdıqlarına inananların hamısını bağışlayıram. Ümid edirəm ki, böyük İran xalqı, Süleymaninin bütün sevənləri və xüsusən də uca ailəsi məni bağışlayacaq”, - Zərif üzrxahlıq mesajında belə yazıb.\nMüsahibənin yayımlanacağını bilmədiyini bildirən Zərif əks təqdirdə Süleymani ilə bağlı heç bir açıqlama verməyəcəyini vurğulayıb.\nZərifin jurnalist Səid Leylaza verdiyi və dövlət arxivində saxlanılan müsahibəsi Londonda fəaliyyət göstərən Iran International televiziyası tərəfindən 25 aprel tarixində yayımlanmışdı. Zərif müsahibədə İran İslam İnqilabı Keşikçiləri Korpusu və bu korpusa bağlı “Qüds Gücü” hərbi birləşməsinin sabiq komandiri Qasım Süleymanini xarici siyasətə müdaxilə etməkdə günahlandırmışdı. Zərifin açıqlamaları ölkədəki mühafizəkar qanadın reaksiyasına səbəb olmuş və istefa çağırışları səsləndirilmişdi.


Regionlarda aqrar sektorun inkişafı əhalinin ərzaq təminatına etibarlı zəmin yaradıb\nAna səhifə » KİVDF » Regionlarda aqrar sektorun inkişafı əhalinin ərzaq təminatına etibarlı zəmin yaradıb\nÖlkəmizdə ərzaq təhlükəsizliyinin təmin olunması strateji əhəmiyyət kəsb edir və həyata keçirilən ardıcıl islahatlar bu istiqamətdə mühüm nailiyyətlərin əldə edilməsini şərtləndirib\nAzərbaycanda həyata keçirilən institusional islahatlar davamlı və dayanıqlı inkişafı təmin edən başlıca amillərdəndir. Bütün sahələrin paralel inkişafı ilə yanaşı, iqtisadiyyatın şaxələndirilməsi, qeyri-neft sektorunun dinamik inkişafının təmin edilməsi, rəqabətqabiliyyətliliyin artırılması və investisiya qoyuluşunun sürətləndirilməsi Azərbaycanın sosial-iqtisadi inkişaf siyasətinin prioritet istiqamətlərindəndir. Bu siyasətə uyğun olaraq ölkəmizdə qeyri-neft sektorunun mühüm bölməsi olan sənayenin inkişafına xüsusi əhəmiyyət verilir. Zəngin yerli xammal, nəhəng və çoxşəbəkəli sənaye kompleksinin imkanlarının səfərbər edilməsi sənaye sektorunun son illərdə keyfiyyət və kəmiyyət baxımından sıçrayışına təkan verib. Sənayenin strukturuna diqqət yetirdikdə qeyri-neft sənayesi sahələrinin artım tempinin daha yüksək olduğunu görmək mümkündür. Başqa sözlə, rəqabətədavamlı istehsal və emal müəssisələrinin yaradılması, yerli istehsalın stimullaşdırılması, sahibkarlara güzəştli maliyyə yardımı mexanizmlərinin gücləndirilməsi, habelə sənaye potensialının möhkəmləndirilməsi istiqamətində görülən işlər inkişaf dinamikasını qeyri-neft sektorunun xeyrinə dəyişib.\nSadalananlara paralel olaraq Azərbaycanın sürətli sosial-iqtisadi inkişaf dinamikasında regionların payı ilbəil artır. Bu da, ilk növbədə, bölgələrin ənənələri, inkişaf perspektivləri, əmək resursları və digər cəhətlər nəzərə alınmaqla qəbul edilən məqsədli Dövlət proqramları nəticəsində mümkün olur. Ümumiyyətlə, regionların sosial-iqtisadi inkişafı ilə bağlı qəbul edilən Dövlət proqramları bölgələrin tarazlı inkişafını şərtləndirir. Belə ki, Dövlət proqramları çərçivəsində respublikanın bütün bölgələrində yeni yollar çəkilib və ya yenidən qurulub, çoxlu sayda körpülər, yol qovşaqları tikilib, kommunal infrastruktur daha da yaxşılaşdırılıb, rabitə və digər xidmətlərin səviyyəsi yüksəlib, çoxsaylı sənaye, kənd təsərrüfatı, xidmət, ticarət müəssisəsi fəaliyyətə başlayıb. Eyni zamanda, son 12 il ərzində ümumi daxili məhsul 3 dəfədən çox, qeyri-neft sektoru 2,6, investisiyalar 6,5, əhalinin gəlirləri 6,5 dəfə artıb, yoxsulluğun səviyyəsi 8,4 dəfə azalaraq 5,3 faizə düşüb. Respublikamızda işsizlik cəmi 5 faiz civarındadır. Hazırda Azərbaycan geniş maliyyə imkanlarına malik ölkələr sırasında yer alır. Paralel surətdə Azərbaycanın idxaldan asılılığı aradan qalxıb və ölkəmizin qeyri-neft məhsullarının ixracı üzrə geniş potensialı bərqərar olub.\nBəhs olunan istiqamətlər sırasında ərzaq təhlükəsizliyinin təmin olunması isə strateji əhəmiyyət kəsb edir və bu istiqamətdə həyata keçirilən ardıcıl islahatlar əhəmiyyətli nəticələrin əldə edilməsini şərtləndirib. Ümumiyyətlə, regionlarda aqrar sektorun intensiv inkişafı əhalinin ərzaq təminatına etibarlı zəmin yaradır. Məlum olduğu kimi, ölkəmizdə aqrar sektorun müasir inkişaf mərhələsində qarşıya kənd təsərrüfatında yeni keyfiyyət dəyişikliyinə nail olunması ilə bağlı hədəflər qoyulub. Dövlət başçısının “Kənd təsərrüfatı və ərzaq məhsulları bazarının fəaliyyətinin təkmilləşdirilməsi sahəsində əlavə tədbirlər haqqında” 16 yanvar 2014-cü il tarixli Sərəncamı və “Aqrar sahədə idarəetmənin təkmilləşdirilməsi və institusional islahatların sürətləndirilməsi ilə bağlı tədbirlər haqqında” 16 aprel 2014-cü il tarixli Fərmanı kənd təsərrüfatında müasir dünya çağırışları nəzərə alınmaqla müəyyənləşdirilən hədəflərə çatılması üçün idarəetmənin və institusional strukturun təkmilləşdirilməsinə, innovativ dəyişikliklərin həyata keçirilməsinə möhkəm hüquqi təminat yaradır. Dövlət başçısı ötən il 2 mart tarixində “Kənd təsərrüfatının inkişafına dövlət dəstəyinin gücləndirilməsi ilə bağlı əlavə tədbirlər haqqında” Sərəncam imzalayıb. Sərəncamla ölkədə məhsul istehsalçılarının yüksək məhsuldar toxumlara tələbatının dolğun şəkildə ödənilməsi məqsədilə Azərbaycan Respublikası Kənd Təsərrüfatı Nazirliyinin tabeliyində Dövlət Toxum Fondunun yaradılması qərara alınıb. Prezident İlham Əliyevin cari ilin avqustunda imzaladığı müvafiq sərəncamlar isə ölkəmizdə heyvandarlığın maddi-texniki bazasının möhkəmləndirilməsi və cins tərkibinin yaxşılaşdırılması baxımından mühüm əhəmiyyət kəsb edir.\nBütövlükdə, davamlı və hərtərəfli dövlət dəstəyi sayəsində respublikamızda kənd təsərrüfatında əhəmiyyətli artıma nail olunub. Dünya Bankının məlumat bazasına əsasən, son 10 il ərzində dünya miqyasında kənd təsərrüfatı sahəsi üzrə artım 31,8 faiz təşkil edib. Azərbaycanda isə bu göstərici 48,9 faiz, yəni dünya üzrə orta göstəricidən 17,1 faiz çox olub ki, bu da respublikamızda aqrar sahənin dinamik inkişafını təsdiqləyir. Respublikamızda indiyədək dövlətin ayırdığı güzəştli kreditlər hesabına 13 quşçuluq fabriki, 2 heyvandarlıq kompleksi, 12 soyuducu və taxıl anbarı, 8 istixana kompleksi, 3 ət emalı, 2 konserv, 7 çörək zavodu tikilib istifadəyə verilib. Təkcə son illərdə Şirvanda Şirvan-Muğan qrup su kəməri, Abşeron rayonunda “Milla” süd məhsulları və dondurma istehsalı zavodlarının, Gədəbəydə “Halal Qida” süd emalı zavodu və tərəvəz məhsullarının tədarükü, saxlanılması kompleksinin tikintisi başa çatdırılıb. Ağcabədi rayonunda “Aqat-Aqro” heyvandarlıq kompleksi, Balakən və Gədəbəy rayonlarında soyuducu anbar kompleksləri, Qəbələdə üzüm emalı zavodu, heyvandarlıq-südçülük kompleksi, Sabirabad rayonunda istixana kompleksi, Yardımlı rayonunda isə meyvə tədarükü və emalı ilə məşğul olan yeni limonad, su, kompot və mürəbbə sexi tikilib.\nÖlkənin ərzaq məhsulları ilə təminat səviyyəsi əhəmiyyətli dərəcədə yaxşılaşıb\nQeyd etdiyimiz kimi, son illərdə aqrar sektorda həyata keçirilən davamlı tədbirlər sayəsində ölkənin ərzaq məhsulları ilə təminat səviyyəsi əhəmiyyətli dərəcədə yaxşılaşıb. Belə bir faktı məmnunluqla vurğulamaq yerinə düşər ki, respublikamızda əhalinin daxili istehsal hesabına əsas ərzaq məhsulları ilə təminatı səviyyəsi iki dəfəyə qədər artıb. Ötən illər ərzində məhsulların tədarükü, saxlanması və satışı infrastrukturunun yaradılması, o cümlədən 26 rayonda tutumu 290 min ton olan 48 logistik mərkəzin və 14 rayonda tutumu 340 min ton olan 22 taxıl anbarı kompleksinin yaradılması əhalinin ilboyu keyfiyyətli yerli məhsullarla təminatında mühüm rol oynayır və istehlak bazarında qiymətlərin sabitliyi təmin edilir.\nOnu da qeyd edək ki, son illərdə Azərbaycanda aqrar sektorda ərzaq məhsulları istehsalının artım dinamikası heyvandarlıqda daha qabarıq şəkildə nəzərə çarpır. Təkcə son bir neçə ildə respublikanın 19 rayonunda 40 quşçuluq təsərrüfatına, 13 rayonda 20 heyvandarlıq və 8 rayonda südçülük komplekslərinə, 6 rayonda 7 ət kəsimi və emalı müəssisəsinə 240 milyon manat güzəştli kredit yönəldilib. Ölkədə heyvandarlığın inkişafında intensiv metodlardan istifadə edilməsinin rolunu xüsusi vurğulamaq lazımdır. Bu sahədə intensiv metodların tətbiqi sayəsində son bir ildə ölkəmizdə mal-qaranın baş sayı cəmi 21 faiz artdığı halda, ət istehsalında 46,4 faiz, süd istehsalında 53 faiz artım əldə olunub. Heyvandarlıqda əldə olunan bu kimi uğurlar son nəticədə ölkəmizə ət və ət məhsulları idxalının azalmasını, istehlakın tam olaraq yerli istehsal hesabına ödənilməsini təmin edib.\nƏrzaq təhlükəsizliyinin təmin olunması yönündə qarşıya qoyulan vəzifələrin yerinə yetirilməsi üçün geniş potensial mövcuddur\nƏlbəttə, milli təhlükəsizlik strategiyası kontekstində müəyyən olunmuş prioritetlərdən biri ərzaq təhlükəsizliyinin təmin olunmasıdır ki, bu da ölkəmizdə həyata keçirilən siyasətin mühüm istiqamətlərindəndir. Ümumiyyətlə, dünya əhalisinin sürətlə artdığı, təbii ehtiyatların tükəndiyi bir şəraitdə ərzaq təhlükəsizliyi məsələsi daha kəskin şəkildə özünü büruzə verir. Ərzaq təhlükəsizliyi probleminin kəskin xarakter almasından sonra bu problem istənilən dövlət, o cümlədən Azərbaycan üçün milli təhlükəsizliyin təmin edilməsi istiqamətində diqqət yetirilməsi zəruri olan ən mühüm məsələlərdən birinə çevrilib. Bu problemin həlli, ilk növbədə, yoxsulluğun azaldılması, ərzaq təminatının və ərzaq məhsullarından istifadənin səmərəsinin artırılması ilə bağlıdır. Onu da qeyd etmək lazımdır ki, ərzaq təhlükəsizliyinin təminatı, daxili bazarın idxaldan asılılığının aradan qaldırılması, yerli istehsalın inkişafı məqsədyönlü siyasətin əsas istiqamətlərini təşkil etməkdədir. Ümumilikdə, dövlətimiz tərəfindən ərzaq təhlükəsizliyinə bilavasitə aidiyyəti olan ayrı-ayrı sahələrdə kompleks tədbirlər görülür və mühüm nəticələr əldə edilməkdədir. Ölkəmizdə ərzaq məhsullarının istehsalının artırılması, əhalinin təhlükəsiz və keyfiyyətli ərzaq məhsulları ilə təmin edilməsi, ərzaq təminatı sisteminin institusional inkişafının həyata keçirilməsi, sahibkarlıq mühitinin yaxşılaşdırılması və digər istiqamətlərdə tədbirlər həyata keçirilib, səmərəli istehsal və satış infrastrukturunun yaradılması, ərzaq məhsullarının keyfiyyətinə nəzarət sisteminin təkmilləşdirilməsi sahəsi üzrə əsaslı islahatlar reallaşdırılıb. Sadalanan faktlar göstərir ki, bu istiqamətdə regionların payı özünəməxsus, müstəsna əhəmiyyət kəsb edir və ərzaq təhlükəsizliyinin təmin olunması yönündə qarşıya qoyulan vəzifələrin yerinə yetirilməsi üçün geniş potensial mövcuddur.\nTarix: 02-03-2016 |


Satılır 7 otaqlı Həyət evi/villa Əhmədli Xətai rayonu Qiyməti 348000 manat\n11 Fevral 15:49 tarixinə kimi ödənilib\nElanın kodu: 206987\nZeytunluq ərazisində hər bir şəraiti olan 2 mərtəbəli həyət evi satılır, həyət sahəsində meyvə ağacları,besetka, manqal, sauna, avtomobil saxlamaq üçün ərazi, və stabilizator var! ev kombi ilə qızdırılır, hamam otağı isti döşəmədir. birinci mərtəbədə zal, uşaq otağı (kabinet), kladovka, mətbəx, sanitar q. və 2 yataq otağı, ikinci mərtəbədə 2 yaataq otagə və çox geniş zal, MƏTƏBƏX MEBELİ VE BİR NEÇƏ DİGƏR ƏŞYALAR QİYMƏTƏ DAXİLDİR, əlavə olaraq evdə podval sahəsi və balkon var, ümumilikdə 9.2 sotda, evin öz sahəsi 400 kv-dır, Kupçalı (ÇIXARIŞLI) REAL MÜŞTƏRİLƏRƏ ENDİRİM NƏZƏRDƏ TUTULUB, BEKAR ADAMLAR NARAHAT ETMƏSİN!\nÜnvan: Əhmədli qəs. Zeytunluq deyilən ərazi\nNurlan Nağıyev (Əmlak sahibi)\n(055) 922-20-02(050) 228-21-21